qundao/data-zh-poetry huggingface dataset:
示子孙
作者：萧显
朝代：明

寻常拂拭旧琴星，心赏音谐手未停。郭外探春花欲发，庭前欺雪竹还青。风回海钓机心息，月上山窗尘梦醒。晓起教儿读周易，客来休问太玄经。
种竹
作者：萧显
朝代：明

种竹西涯满，清风日在君。故根依净土，新叶拂晴云。簇簇龙孙长，翛翛凤吹闻。我行频欲过，藉此避尘氛。
端溪研
作者：萧显
朝代：明

千年山骨漱江流，谁凿端溪一片秋。清润每疑含宿雾，澄泓长似注寒湫。玉堂有客凭挥翰，油幕何人待运筹。因意通家王太史，并将珠玉为君投。
老松
作者：萧显
朝代：明

材大难为用，谁将此老悲。空山独高洁，不怕雪霜欺。
舟中寄答诸相知先生
作者：萧显
朝代：明

伤离怀故人，无由一缩地。和得相思词，殷勤附驿使。词中何所云，交好情难昧。落日动客愁，临风起遐思。棹惊白鸟翻，岸转青山厕。隔水有烟萝，摇摇见苍翠。数日计行期，流光若飞骑。丈夫不家食，到处聊适意。况有临分语，矢言遵所示。
荫秀亭
作者：萧显
朝代：明

爱此园林好，凭高眼界馀。鲸声吞海阔，鹤迹印沙虚。午饷炊农饭，晨兴课子书。天机自流动，何必咏鸢鱼。
谒陵
作者：萧显
朝代：明

面辞丹陛谒皇陵，十里桥前尽却乘。国祚万年绵大统，鼎湖千载忆遐升。更催玉漏犹残滴，班列丹霄最上层。祀事已终归去急，拟陈哀颂愧非能。
过君山
作者：萧显
朝代：明

万丈水晶宫，一点青螺湿。云暗鼎龙归，竹随湘女泣。
述事用唐人早朝诗韵
作者：萧显
朝代：明

春期巳尽晓犹寒，吟遍群峰独倚栏。桃种岂殊仙子宅，松封曾号大夫官。日长人静门重掩，雨过苔深径不乾。爱此山林真有癖，早投簪绂未曾难。
送刘令次陆鼎仪韵
作者：萧显
朝代：明

黄金台上暮云层，惆怅无媒欠一登。暂敛声光归旧洞，缘萝阴底看阳冰。
送刘信之分教云阳
作者：萧显
朝代：明

宫漏催残欲曙天，儒官辞阙向西川。过家白发怜亲老，分教青衿得士贤。舟出九江春见雁，道经三峡晓闻鹃。吾乡自昔多才俊，师席声华到日边。
送郑侍御坐失仪外补
作者：萧显
朝代：明

十年持豸斧，到处即声驰。病骨崚层日，天威战慄时。朝恭元自重，圣泽本无涯。暂借亲民瘼，无烦叹别离。
邀李西涯游城西寺
作者：萧显
朝代：明

晓日联镳出帝州，西园名胜共君游。看花已觉今非昨，观稼还知岁有秋。果杂冰盘高树下，酒分磁瓮小桥头。投壶对奕心俱适，忘却人间别有愁。
镇东楼
作者：萧显
朝代：明

城上危楼控朔庭，百蛮朝贡往来经。八窗虚敞堪延月，重槛高寒可摘星。风鼓怒涛惊海怪，雷轰幽谷泣山灵。几回浩笑掀髯坐，羌笛一声天外听。
镇东楼同陈司马饮
作者：萧显
朝代：明

登赏因逃暑，吟哦幸遇君。雨馀山水涨，风细野芳芬。近渚鸥寻侣，排空雁逐群。庾公千载后，高兴计谁分。
题竹
作者：萧显
朝代：明

此地重逢挺节筠，清风潇洒最怡神。十年阔别浑如旧，竟日相看不厌频。采采凤鸾鸣盛世，珊珊环佩下严宸。岁寒有约期无负，迟暮林间定可亲。
题郑时晖绣衣画梅和张东海武选韵
作者：萧显
朝代：明

清夜珊珊响佩瑶，罗浮梦断酒初消。美人何处游仙去，独有遗容傍野桥。
普应山
作者：萧济
朝代：明
体裁：七言律诗

几点疏星斗柄横，晨钟又早报天明。惊回客梦家千里，敲落禅林月五更。虓虎想闻山鬼泣，蒲牢应畏海鲸鸣。依稀记得朝天日，凤阁曾闻百八声。
目则山
作者：萧济
朝代：明
体裁：七言律诗

万叠峰峦毓紫烟，重来生意满田园。清风泉自龙湫发，落日人从鸟道旋。远浦新晴飞白鹭，疏林残暑咽寒蝉。夷民村落常更置，几处荒基蔓草芊。
登黄鹤楼步韵
作者：萧淮
朝代：明
体裁：古风

粤船夜傍春江泊，江上高台扁黄鹤。黄鹤西去湘云孤，青楼千载涵江廓。断矶湮水横白凿，疏帘钩雨垂朱络。好山欲渡楚门来，飞翠絪絪笼晓阁。遗恨高悬赤壁峰，寒波夜漱鄂王宫。巴蜀雪消洞庭阔，苍茫直与天河通。月明江上铁笛起，素怀顿觉生长风。巫山云雨空寂寞，孤崖残火宿渔翁。咏游总付乾坤彦，鲛室珠玑倾过半。崔郎由赏谪仙人，骚坛今古惊词翰。登楼感物乡思生，回首苍梧渺不见。万花射日天宇澄，清尊且对庐山面。观风督府东吴豪，海润芳胸平若练。玉壶皎皎剑光寒，毒岚瘴雾清江汉。
次柳子渔父词
作者：萧游
朝代：明

懒民爱傍溪云宿，梦绕萧萧溪上竹。觉来风雨满蓑衣，云散月明溪水绿。鱼虾跳弄暖晴天，相唤渔人夜相逐。
招黄鹤楼赋·其二
作者：萧溥
朝代：明
体裁：古风

复申辞以招之曰：黄鹤仙人兮早归来，吾楚胜迹兮渠楼为魁48。中兴普淖兮䆉稏含胎，民生浸苏兮若吹寒灰49。贞百度兮上有法台，神明太守兮吏畏民怀50。政通人和兮议鼎建51。云甍雾琐兮丹融碧溷，会计停审兮斟酌株寸52。举废固存兮，良有关乎治论53。文杏为楹兮桂为梁，祓以桃茢兮涂以椒芳54。时一宴会兮俦滥觞，神交气求兮偕徜徉55。仙税驾兮白云乡，鹤弄影兮明月光56。汝当擅东南之美兮，永郑重于吾邦57。
出自蓟北门
作者：萧端蒙
朝代：明

蓟门何苍苍，渔水何湲湲。壮夫身在边，那能复生还。千金买骏马，百金饰刀环。相邀晓出塞，誓捣贺兰山。饮马长城窟，回首望家乡。家乡日以远，朔风日以长。风吹游子衣，涕泪忽滂滂。岂不怀归来，匈奴在边疆。
出自蓟北门·其一
作者：萧端蒙
朝代：明

蓟门何苍苍，渔水何湲湲。壮夫身在边，那能复生还。千金买骏马，百金饰刀环。相邀晓出塞，誓捣贺兰山。
出自蓟北门·其二
作者：萧端蒙
朝代：明

饮马长城窟，回首望家乡。家乡日以远，朔风日以长。风吹游子衣，涕泪忽滂滂。岂不怀归来，匈奴在边疆。
夏日
作者：萧端蒙
朝代：明

上苑春应去，西昆日正长。薰风回锦瑟，暖气散雕梁。池静荷花白，台空杏子黄。悠悠感时变，朱火忽微茫。
宫词四首
作者：萧端蒙
朝代：明

良家初入未承恩，谩著罗襦锦凤纹。独向深宫倍萧瑟，不知何处望春云。长信宫中日影稀，终南山外白云微。閒情不买相如赋，泉水歌残又绿衣。参差官树乱啼莺，后院沉沉坐月明。玉辇不来春已半，遥闻凤吹隔霞声。绣帘终日祇低垂，伴女相邀看奕棋。细说羊车消息远，谩传秋后册昭仪。
宫词四首·其一
作者：萧端蒙
朝代：明

良家初入未承恩，谩著罗襦锦凤纹。独向深宫倍萧瑟，不知何处望春云。
宫词四首·其三
作者：萧端蒙
朝代：明

参差官树乱啼莺，后院沉沉坐月明。玉辇不来春已半，遥闻凤吹隔霞声。
宫词四首·其二
作者：萧端蒙
朝代：明

长信宫中日影稀，终南山外白云微。閒情不买相如赋，泉水歌残又绿衣。
宫词四首·其四
作者：萧端蒙
朝代：明

绣帘终日祇低垂，伴女相邀看奕棋。细说羊车消息远，谩传秋后册昭仪。
旅馆秋日怀旧隐
作者：萧端蒙
朝代：明

青山真与故人违，万里相思共落晖。忽见飙风生客幌，遥知秋色度柴扉。江云岭树情无限，翠壁丹梯事已非。南望征鸿凭寄语，张翰应是未能归。此日东篱菊放时，故人怀我正裁诗。玄晖疑有春池梦，潘岳应多秋兴词。汐落沧洲鲳鳜晚，霜寒梅岭橘橙迟。遥思清夜山阳会，玉笛声残月未移。
旅馆秋日怀旧隐·其一
作者：萧端蒙
朝代：明

青山真与故人违，万里相思共落晖。忽见飙风生客幌，遥知秋色度柴扉。江云岭树情无限，翠壁丹梯事已非。南望征鸿凭寄语，张翰应是未能归。
旅馆秋日怀旧隐·其二
作者：萧端蒙
朝代：明

此日东篱菊放时，故人怀我正裁诗。玄晖疑有春池梦，潘岳应多秋兴词。汐落沧洲鲳鳜晚，霜寒梅岭橘橙迟。遥思清夜山阳会，玉笛声残月未移。
明妃曲
作者：萧端蒙
朝代：明

朔雪胡沙拂羽旌，君王命重妾身轻。和戎本为苍生计，敢惮焉知万里行。绣辇东来琛骑驰，蛾眉亦自繫安危。如今塞上无遣镞，不说军中有贰师。羌塞翩翩三十春，毳裘潼酪亦甘温。自从冯傅纷纷后，始悟馀生是主恩。秋叶萎黄思不禁，灞川荆峡两幽沉。游魂不逐胡笳散，冢草青青见妾心。
明妃曲·其一
作者：萧端蒙
朝代：明

朔雪胡沙拂羽旌，君王命重妾身轻。和戎本为苍生计，敢惮焉知万里行。
明妃曲·其三
作者：萧端蒙
朝代：明

羌塞翩翩三十春，毳裘潼酪亦甘温。自从冯傅纷纷后，始悟馀生是主恩。
明妃曲·其二
作者：萧端蒙
朝代：明
体裁：七言绝句

绣辇东来琛骑驰，蛾眉亦自系安危。如今塞上无遣镞，不说军中有贰师。
明妃曲·其二
作者：萧端蒙
朝代：明

绣辇东来琛骑驰，蛾眉亦自繫安危。如今塞上无遣镞，不说军中有贰师。
明妃曲·其四
作者：萧端蒙
朝代：明

秋叶萎黄思不禁，灞川荆峡两幽沉。游魂不逐胡笳散，冢草青青见妾心。
送香山郭使君
作者：萧端蒙
朝代：明

春日发云端，东风画旆寒。符分南粤岛，舟度郁孤滩。海郡惊仇览，乡闾壮郭丹。才沦君莫叹，此地暂栖鸾。
阳泾为同年袁定山尊甫作
作者：萧端蒙
朝代：明

别业薄菰浦，渔矶映橘洲。晚罾鲈鲙细，秋陇稻花稠。泾匝长文宅，烟生鲁望舟。年来疏散趣，雅足称风流。
余自流江将归南溪刘先生亦还珠林赋此别伯昂诸友
作者：萧翀
朝代：明

白苎明春雪，清尊注晚霞。客行天共远，人醉月初斜。武岫神仙宅，珠林处士家。东归三十里，好为寄梅花。
奉呈子高刘先生
作者：萧翀
朝代：明

剪烛临清夜，开轩对白云。眠迟诗共赋，歌罢酒初醺。风起松声近，溪回野色分。别来愁思满，南雁正纷纷。
奉柬萧子充
作者：萧翀
朝代：明

几年结屋向溪桥，此日飞书肯见招。池上看鹅朝洗砚，月中骑凤夜吹箫。满林西日迷花树，近水南风乱柳条。先与题诗寄离思，青山回首故岧峣。
宿平陆村
作者：萧翀
朝代：明
体裁：五言律诗

昔年曾此宿，今日是重游。兵后人烟少，村中草树稠。雾开萤照夜，月霁雁鸣秋。明发前涂去，逢人问镇州。
宿道德坛柬白水道人
作者：萧翀
朝代：明

明月不可得，孤灯还近人。只缘怀久别，转觉坐相亲。露下松坛夜，云归石洞春。所欣心迹静，笑语见情真。
寄吴所与
作者：萧翀
朝代：明

南溪流水北溪云，无限新愁总忆君。鸿雁归时天杳杳，鹧鸪啼处雨纷纷。郎官湖口江流合，武姥峰头树色分。相去只缘三十里，此生何事苦离群。
雨寒忆舍弟
作者：萧翀
朝代：明

已过清明节，仍余料峭寒。风声生树底，雨气满林端。堤草青犹短，山花湿未干。季方千里隔，谁念客衣单。
人日访友会亭马上作
作者：萧翀诗
朝代：明
体裁：七言律诗

新平骑马汴河堤，草暖沙晴信马蹄。路转桑林时见兔，铺回茆店午闻鸡。寻芳渐喜春初及，访旧先愁日欲低。料得一弯今夜月，多情偏照会亭西。
夜泊安庆
作者：萧翀诗
朝代：明
体裁：五言律诗

水国势漂摇，江城景阒寥。朝天知路近，望月忆家遥。雨散虹光静，烟清蜃气消。明朝风色好，稳驾海门潮。
奉寄王伯衢
作者：萧翀诗
朝代：明
体裁：七言律诗

故园江上几时归，鸡犬萧萧入翠微。幽径昼閒芳草合，曲栏春暖落花稀。露浓香浥黄金盏，风细凉生白纻衣。双鹳寄巢松树杪，新来应解引雏飞。
寄林知县彦泽
作者：萧翀诗
朝代：明
体裁：七言律诗

多时无便到东津，料想风光日日新。柳畔莺声能醉客，庭前花气欲薰人。旧驯野鹤红生顶，新买河鱼锦作鳞。解印归来宜晚钓，笑谈倾倒有西邻。
挽迎仙观熊得昌鍊师
作者：萧翀诗
朝代：明
体裁：七言律诗

把臂神仙竟不回，山中弟子有馀哀。函关晓雾青牛去，华表秋风白鹤来。九转丹成遗井灶，三春花落閟亭台。时来吊古怀清隐，愁绝芝田半草莱。
晓经华阴
作者：萧翀诗
朝代：明
体裁：五言律诗

日出仙人掌，天开岳主祠。望来秦地远，景爱华山奇。霜后千年桧，云蒸五色芝。严程不可住，归路访希夷。
闰十二月十五日立春作
作者：萧翀诗
朝代：明
体裁：五言律诗

霜雪犹残岁，乾坤又早春。客居邻守旧，官历喜从新。草木萌应动，昆虫屈渐伸。九天多雨露，端望发生仁。
闻雁
作者：萧翀诗
朝代：明
体裁：七言律诗

夜半忽闻征雁鸣，伤心不觉泪纵横。关河迢递家千里，风露凄凉夜五更。遥想入云双翮健，最怜和月数声清。客中作得平安字，肯为愁人寄远情。
题临溪斋
作者：萧翀诗
朝代：明
体裁：七言律诗

高斋光霁爱临溪，两岸垂杨翠色齐。石上鸣琴看鹤舞，溪边洗盏听莺啼。閒来自爱心如水，兴至无嫌醉似泥。为访幽栖渺何许，因风先与寄新题。
与朱民部泛舟望鹤楼
作者：萧良有
朝代：明
体裁：七言律诗

风鸣落木楚江秋，江上逢君兴转幽。往事萧朱能结绶，今来李郭更同舟。崔生得句惊黄鹤，野老忘机驯白鸥。最是匣开双剑迥，楼边紫气接天浮。
江晓望黄鹤楼用故相张太岳先生旧韵有感
作者：萧良有
朝代：明
体裁：七言律诗

黄鹤楼头拥暮烟，白云深处倍堪怜。双江送浪波光涌，万井浮空塔影悬。芳草千秋鹦鹉赋，落梅五月鹧鸪天。浮沉漫问人间世，回首西风独扣舷。
过黄河与诸生同舟
作者：萧良有
朝代：明
体裁：五言律诗

利涉当今日，同舟有数君。临风堪送目，樽酒一论文。复岭藏千树，青山渡片云。济川应若此，箫鼓对斜曛。
龚家渡
作者：萧良有
朝代：明
体裁：七言律诗

杨柳疏疏古渡斜，舟人遥指是龚家。新红水面迷秋鸟，空翠山腰映晚霞。七月烟波孤载酒，百年湖海几浮槎。机心已自都忘却，坐看群鸥卧听蛙。
卫河秋涨
作者：萧蕃
朝代：明

两岸垂杨一叶舟，弥漫秋水浪悠悠。艄人不用推移力，笑拽蒲帆得自由。
西泺渔樵
作者：萧蕃
朝代：明

一湾碧水漾清波，野舍村居趣更多。烹鲤采薪随处乐，渔歌咏罢听樵歌。
西泺渔樵
作者：萧蕃
朝代：明

水国禾生秋雨余，家家生计在樵渔。短镰刈得乾芦荻，乞火船头煮白鱼。
龙祠灵应
作者：萧蕃
朝代：明

斡旋造化妙神功，雨泽随祈即感通。默相丰年多稌黍，黎民报祠永无穷。
雪篷图诗为吴淞蔡子坚作
作者：萧规
朝代：明

吴榜何年遇东浙，带得山阴一篷雪。春风浩浩吹不消，夜月娟娟照偏洁。雪篷主人且好奇，载客日游随所之。呼酒恒持金凿落，对花每品玉参差。咿哑柔橹渡湖曲，惊起鸳鸯不成宿。泛泛斜当琼树移，摇摇直傍银槎宿。棹歌齐发声抑扬，高情独爱水云乡。从游酬酢谁最密，儒雅人称马季长。
怀春诗
作者：萧贞玉
朝代：明

沉印香花四寸罗，银尖弹凤丽情多。可怜十度传觞手，未向红窗写翠娥。
皇冈夕照
作者：萧远
朝代：明

万仞高冈插碧空，翠华亭畔气菁葱。衡阳飞雁来秋色，荆水风帆挂落虹。芳草昔曾经御辇，滩声疑是奏焦桐。南巡帝子今何处，愁见青山夕照中。
通天塔
作者：萧远
朝代：明
体裁：七言律诗

玉笋浮江影欲流，推蓬傍柳系沧州。崔嵬分得青天半，睥睨全低绿树头。细拂苍苔摹古碣，频惊绿蚁狎忘鸥。倚阑云外长舒啸，天际河山带晚愁。
通天塔
作者：萧远
朝代：明

玉笋浮江影欲流，推蓬傍柳繫沧州。崔嵬分得青天半，睥睨全低绿树头。细拂苍苔摹古碣，频惊绿蚁狎忘鸥。倚阑云外长舒啸，天际河山带晚愁。
乐隐为尹克俊赋
作者：萧镃
朝代：明

行爱溪中水，坐爱溪上山。富贵非所愿，悠然心自闲。地偏轮鞅稀，蓬门昼常关。清风天外来，入我窗牖间。岂无一尊酒，可以销忧颜。叶落惊秋徂，鸟啼知春还。既忘是与非，宁复虞险艰。雅志固如此，高踪可安攀。
南皋漫兴
作者：萧镃
朝代：明
体裁：七言律诗

朝衣脱却换荷裳，自是郊居引兴长。松径晓烟萝薜暗，药栏春雨杜蘅香。传经有客随藜杖，载酒何人问草堂。更拟垂纶理清棹，武陵溪水即沧浪。
题九鹭图
作者：萧镃
朝代：明

宣德年间边景昭，彩色翎毛称独步。近时林良用水墨，落笔往往皆天趣。鸳鸯凫雁清溪流，寒鸦古木长林幽。等闲得意即挥洒，一扫万里江南秋。此图九鹭真奇绝，散立清烟乍明灭。日长坐久看转亲，飘来点点青天雪。翱翔霄汉殊不惊，欲下未下浑有情。潜踪独趁水边食，延颈忽向芦中鸣。吁嗟！林生精艺有如此，座客见之谁不喜。洞庭湘渚在眼前，暝色惨淡凉飙起。方今圣主覃恩波，四海山泽无虞罗。悠悠群鹭各自适，虽有鹰鹯奈尔何。
题山水图二首
作者：萧镃
朝代：明

青山何岧峣，下有嘉树林。高亭昼闲敞，窗户含层阴。前村夜来雨，石濑张素琴。好鸟鸣檐间，始知春意深。迥无外物累，嘿处抱冲襟。对此案上书，悠悠千载心。安得谢尘羁，扁舟谐远寻。身已与世违，超然景方寂。嘉树敷层阴，芳苔间行迹。飞淙如练悬，断厓若天辟。亭亭山上云，齿齿溪中石。岂无同心人，高谈共晨夕。檐虚岚湿衣，窗迥风生席。雅趣良足耽，营营竟何益。
题山水图二首·其一
作者：萧镃
朝代：明

青山何岧峣，下有嘉树林。高亭昼闲敞，窗户含层阴。前村夜来雨，石濑张素琴。好鸟鸣檐间，始知春意深。迥无外物累，嘿处抱冲襟。对此案上书，悠悠千载心。安得谢尘羁，扁舟谐远寻。
题山水图二首·其二
作者：萧镃
朝代：明

身已与世违，超然景方寂。嘉树敷层阴，芳苔间行迹。飞淙如练悬，断厓若天辟。亭亭山上云，齿齿溪中石。岂无同心人，高谈共晨夕。檐虚岚湿衣，窗迥风生席。雅趣良足耽，营营竟何益。
挽左宗棠联
作者：萧韶
朝代：明
体裁：联

勋业直迈卧龙，念全局支持，天为生民钟此老；妇孺皆知司马，忽大星陨坠，我怀时事哭忠魂。
药名闺情诗二首
作者：萧韶
朝代：明

菟丝曾附女萝枝，分手车前又几时。羞折红花簪凤髻，懒将青黛扫蛾眉。丁香漫比愁肠结，豆？常含别泪垂。愿学云中双石燕，庭乌头白竟何迟。天门冬日晓苍凉，落叶愁惊满地黄。清泪暗消轻粉面，凝尘闲锁郁金裳。石莲未嚼心先苦，红豆相看恨更长。镜里孤鸾甘遂死，引年何用觅昌阳。
药名闺情诗二首·其一
作者：萧韶
朝代：明

菟丝曾附女萝枝，分手车前又几时。羞折红花簪凤髻，懒将青黛扫蛾眉。丁香漫比愁肠结，豆？常含别泪垂。愿学云中双石燕，庭乌头白竟何迟。
药名闺情诗二首·其一
作者：萧韶
朝代：明
体裁：七言律诗

菟丝曾附女萝枝，分手车前又几时。羞折红花簪凤髻，懒将青黛扫蛾眉。丁香漫比愁肠结，豆�常含别泪垂。愿学云中双石燕，庭乌头白竟何迟。
药名闺情诗二首·其二
作者：萧韶
朝代：明
体裁：诗

天门冬日晓苍凉，落叶愁惊满地黄。清泪暗消轻粉面，凝尘闲锁郁金裳。石莲未嚼心先苦，红豆相看恨更长。镜里孤鸾甘遂死，引年何用觅昌阳。
忆弄珠楼步董太史韵
作者：萧鸣甲
朝代：明
体裁：七言律诗

名游俗吏异时兼，远岫低窗应碧潭。好景自饶吴会咏，美人多在大江南。花明乍浦时开缆，草绿鹦湖几驻骖。一别蓟门秋色老，可堪河影落朱檐。
灵山寺
作者：萧龙
朝代：明

杖锡当年谒翠微，灵山风景世间稀。白莲香绽随流水，丹荔阴浓蔽夕晖。古冢已闻曾化镜，新亭犹想旧留衣。宦游几度成追忆，此日登临那忍归。
早朝
作者：萨琦
朝代：明
体裁：七言律诗

鹄立彤墀夜未央，参差环佩觐明光。嵩呼近识龙颜喜，御坐浓薰雉尾香。花雾暖开金殿曙，柳烟晴引玉阶长。招摇乍转千官肃，遥听钟声出建章。
{亻厌}公病自越中归寄讯
作者：葛一龙
朝代：明

曲曲三溪路，行行不可穷。田方足秧水，帆亦趁苕风。病得归来后，闲生坐卧中。松阴空丈室，结夏与谁同。
三月三十日
作者：葛一龙
朝代：明

夕风朝雨送行尘，行未成行过一春。绿酒散为杨柳怨，红颜销得海棠嗔。匆匆马首还车隙，历历山前更水滨。啼鸟数声三叠唱，明年今日对何人。
东村
作者：葛一龙
朝代：明

曾闻东园公，住此不复出。年年开白花，犹是汉时样。
严延甫之楚复留秦淮数日乃别
作者：葛一龙
朝代：明

雪里看花花里眠，莫愁飞雪到新年。愁人只有湘山路，漫入寒芦苦竹烟。
丹阳作
作者：葛一龙
朝代：明

江流河流决如矢，曲防新筑岩岩起。云连粉蝶两重城，风袅绿杨三十里。小时行远不知劳，每向长安过此桥。衰鬓还骑款段马，春泥滑滑雨飘飘。
九日送客之湘潭
作者：葛一龙
朝代：明

吹帽风初起，那堪吹别离。才临放騑处，已是听猿时。楚服裁应短，湘山望转疑。归期指篱落，莫比菊花迟。
今度生日赠之
作者：葛一龙
朝代：明

燕子檐花黄鸟枝，鸳鸯溪水碧天丝。连宵挈酒临高阁，几寺分灯看古碑。草圣独传章帝法，画山偏妒汉宫眉。今年闰喜逢新夏，添得春眠一月迟。
偶作
作者：葛一龙
朝代：明
体裁：五言绝句

山中春雪消，涧底寒泉响。谷口无人行，岭头明月上。
八月十五盘龙寺
作者：葛一龙
朝代：明

历历三年看月愁，燕山楚水白门楼。不知何处明年夜，更忆盘龙寺里秋。
出普定
作者：葛一龙
朝代：明
体裁：古风

怪哉兼日路，坦坦无迍邅。居人不著土，结构山之巅。举□误烽燹，辟谷餐云烟。久处弗自异，行者目为仙。四序一气候，常此黄花天。
初晴过孔先生园居得泥字
作者：葛一龙
朝代：明

一雨百忧集，好山空杖藜。偶从樵采去，言访石林栖。屋角蜘蛛网，檐牙燕子泥。留欢对新旭，不道夕阳西。
别曲
作者：葛一龙
朝代：明

具区桥下水悠悠，具区桥边郎发舟。郎舟好载青山去，免使蛾眉相对愁。
可惜
作者：葛一龙
朝代：明

出门即是客，况已渡湖遥。可惜藤萝月，看人卧寂寥。水西龙渚石，崦上虎山桥。梦去浑无著，秋声集夜条。
史沧如携琴过访
作者：葛一龙
朝代：明

樱桃花开山雨红，有客乘舟云水东，舟空只余三尺桐。仙人气骨林下风，姓名不署神相通。别云访我若不遇，自弹一曲出门去。
哭从弟实父
作者：葛一龙
朝代：明

白下楼中别，东西一夜眠。讯知临别泪，落尽是生前。
喜圣仆至
作者：葛一龙
朝代：明

为约每无凭，今宵喜得朋。片云波上宅，残雨梦中镫。春冷花如病，斋清客当僧。看山不待霁，把臂入烟层。
圣仆宿永福寺同赋空字
作者：葛一龙
朝代：明

萧然何所有，瓢笠与青童。住可为山长，来先问石公。梅迟若待客，松嫩已知风。一宿东林社，花龛对雨空。
夜泊长桥同斗一君熙作
作者：葛一龙
朝代：明

虹梁亘一里，半入溪花丛。县郭浮居绕，江门照影空。月寒春尽雪，渔集夜无风。语谓同舟客，前年过此中。
寄周公美
作者：葛一龙
朝代：明

溪云载屋莺啼昼，溪涨浮花柳著绵。门外小舟如意去，清斋人起卧茶烟。
寄怀叶中秘时奉使出塞初还金陵
作者：葛一龙
朝代：明

无数江南树，萧萧待绿吹。春将归信及，星比使君迟。夜火明高垒，边风裂冻旗。间关出塞意，惟有雪鸿知。
寄怀李丸
作者：葛一龙
朝代：明

思君夏之日，日在东园东。泉漱松根下，石摇潭影中。睹棋来木客，司果有徂公。昨夜秋声起，帷褰栗叶风。
寄雨公
作者：葛一龙
朝代：明

以尔愿初毕，一瓢行脚宽。那知出世法，不及避人难。云月千峰寺，香花五戒坛。微吟虽自好，或得寄余看。
寒园
作者：葛一龙
朝代：明

玄冬浃阴冱，霜风摧灌莽。寓目鲜幽翳，一亩亦云广。日出茅檐间，云生泥壁上。偃仰足昕夕，亲朋息来往。空林如有人，互答斧冰响。
小除夕七里冈店宿
作者：葛一龙
朝代：明

岁杪还行役，投栖野店空。牛衣夫妇对，旅况主人同。爨压危檐雪，灯吹破壁风。一冬更漏接，都在此宵中。
平越山中
作者：葛一龙
朝代：明
体裁：五言律诗

不见鸟飞还，只愁天压山。泥行穿谷底，火食到人间。涧影石千怪，秋光花一班。偶闻谭过虎，色变戒前攀。
张氏隐居
作者：葛一龙
朝代：明
体裁：五言绝句

老卧空山里，穷交若个存。风吹春草长，麋鹿到柴门。
徐日方水亭雨酌
作者：葛一龙
朝代：明

结宇芜烟际，披纱柳浪间。新莺同客到，微雨絜春还。呼取隔篱酒，看他何处山。重来须荡桨，荷叶已斑斑。
得潘昭度新蔡书答讯
作者：葛一龙
朝代：明

故人宰一邑，鸣琴事官守。飞书致予问，可继床头酒。予亦问令君，曾似春风否。春风苦不闲，吹花复吹柳。
忆王孙
作者：葛一龙
朝代：明

春风吹后满天涯，系马高楼春日斜。归梦悠扬隔柳花，不如他，一路青青直到家。
捣练子·春别
作者：葛一龙
朝代：明
体裁：词

才欲去，且逡巡。耐雨禁风一日春。桥上飞花桥下水，断肠人是过桥人。
新丰晓行
作者：葛一龙
朝代：明

土屋暖堪睡，主人灯在门。爰循疲马路，渐入远鸡村。山瘠乘霜气，沟深冻月痕。隔疆兵燹地，一邑几家存。
早过邹滕
作者：葛一龙
朝代：明

微月隔云照，行将东曙拂。细细雨光动，霏霏舆梦入。青火不出地，荒鸡才唱一。残邑两三家，阴风哨枯骨。
昨日
作者：葛一龙
朝代：明
体裁：五言律诗

昨日度牂柯，神奇应接多。漆城新化石，碧牖下悬河。山鬼啸风去，云君乘雨过。晚从晴处宿，煖酒趁苗歌。
晓行
作者：葛一龙
朝代：明

日出已杲杲，西月还相照。农妇饷晨耕，牛衣覆霜草。
松墩
作者：葛一龙
朝代：明

甃石乱无次，高高积寒翠。一鹤懒应门，每来松下睡。
柬凡夫
作者：葛一龙
朝代：明

石作藩篱树作邻，家生春菌与秋莼。偶遗书法呼儿子，未定诗篇诣孺人。
桃花源
作者：葛一龙
朝代：明

一涧入苍烟，千花绕涧边。花开与花落，流水送流年。
次良乡观米仲诏宪长所移奇石
作者：葛一龙
朝代：明
体裁：古风

塔洼村北野草荒，草间突兀孤云苍。欲行不行气若郁，将雨未雨天无光。云是米家凿山出，百步千人移数日。到此踌躇不肯前，秦鞭无技楚力诎。大木纵横倒一林，相为枕藉岁年深。或需天手妙神用，或眷山祇萌故心。我与之言叱之起，几时得渡浑河水。㟏岈空洞宿阴霆，鲸脊鳌簪立奇鬼。主人好礼尊石公，神物亦岂甘牢笼。不如就此树高阁，居处日对飞来峰。
武陵春·独夜
作者：葛一龙
朝代：明
体裁：词

深锁楼台何处是，烟暗雨冥冥。花动风枝犬吠声。疑是有人行。今夕不知何夕也，添却许多更。倍觉秋天不肯明。愁从酒畔生。
毛公坛
作者：葛一龙
朝代：明

此公得道处，山骨何其清。草木日与习，毛羽自然生。
浔溪对雨
作者：葛一龙
朝代：明

市断溪声远，桥回野色荒。吹来数点雨，相送一孤航。涨绿平官渡，烟黄拂女桑。隔花僧共语，东去是钱塘。
清明
作者：葛一龙
朝代：明

今日还留昨日寒，一年春又客中拚。太湖石畔柴门影，鱼咂飞花上钓滩。
渡石湖
作者：葛一龙
朝代：明
体裁：七言绝句

风揽帆阴乱法幢，山悬塔影堕吴江。白鸥惯听横塘曲，来往翻飞自一双。
湖上
作者：葛一龙
朝代：明

幽侣过湖上，持醪饷沙渚。对面坐相悦，绸缪以为语。垂杨团若盖，浓阴沃如雨。隔浦掉头人，扁舟亦来舣。
湖中别圣仆
作者：葛一龙
朝代：明

春湖一胡满，春蒲一胡短。时鸟鸣嘤嘤，新杨绿菀菀。日半帆阴直，风柔浪花暖。相对自生情，将离复谁绾。双舻忽向背，行行暮烟远。
溪南夜泊
作者：葛一龙
朝代：明

秋晦舟中夜，相看独有灯。随缘聊寄宿，宁道不如僧。溪对桥双影，云低水一层。疏疏风柳外，虫响乱渔淜。
澹如过别湖上
作者：葛一龙
朝代：明

早来湖上棹，莫是散秋暑。呼酒斫霜鲙，乐此菰蒲渚。忽言将远离，风吹白鸥起。今日与明朝，相去五百里。
灵岩山下寻黄二丈不遇
作者：葛一龙
朝代：明

开门见山如见君，渡湖相问不相闻。篱边野水淡秋色，屋上老乌啼夕曛。邻人为说携家去，更入青山最深处。溪寒路狭难独行，短棹空维乌桕树。
炼药洲
作者：葛一龙
朝代：明

前山绿片片，飞出云中花。欲问仙人居，仙人久移家。
炼药洲与郑君熙醉题石上
作者：葛一龙
朝代：明

仙翁炼药处，荒草没为洲。一点水心绿，客眠如白鸥。今年太湖浅，添却几弓阔。只恐麻姑来，愁与人烟接。
烟雨楼
作者：葛一龙
朝代：明
体裁：七言律诗

烟雨楼头春乍晴，鸳央湖上鸟嘤嘤。中浮片席空三面，斜抱千家截半城。渔网晒来风柳变，酒船摇出浪花生。夕阳惯照凭栏妓，一抹远山红袖明。
烟雨楼
作者：葛一龙
朝代：明

烟雨楼头春乍晴，鸳鸯湖上鸟嘤嘤。中浮片席空三面，斜抱千家截半城。渔网晒来风柳变，酒船摇出浪花生。夕阳惯照凭栏妓，一抹远山红袖明。
然诺行
作者：葛一龙
朝代：明

古人之交交以心，一语不出然诺深。今人之交交以面，然诺虽深中易变。古人不可作，今人难重陈。与君相见但饮酒，酒尽俱为行路人。
牂柯路
作者：葛一龙
朝代：明
体裁：古风

苦雨风凄凄，顽云堕恶溪。警柝响画堡，束薪防夜蹊。路从虎穴出，家愧鹿门携。仆夫欣涉水，一洗没胫泥。
秋晚石湖作
作者：葛一龙
朝代：明

豁然十数里，一帆生雨西。莼花如欲语，日暮不堪携。渔户偏新郭，僧田带越溪。依依为别处，桥畔柳阴低。
秋阴
作者：葛一龙
朝代：明

西爽忽自晦，不知朝与昏。井上半残叶，湖中无远村。桔槔几日罢，农牧相过存。云淡一如水，野风吹到门。
腊八日怀圣仆
作者：葛一龙
朝代：明

怀君八日语，五见十年中。险阻贫兼病，西南北又东。两乡侈各健，一粥喜遥同。木末临清晓，应披看雪红。
舟中九日
作者：葛一龙
朝代：明

九日渡头人，迎风倚孤棹。江空落日远，入夜生余照。无菊亦无侣，开尊自相劳。红叶点鸥波，青烟出渔灶。
舟夜有怀白石山寒山练川诸旧
作者：葛一龙
朝代：明

积雨溪中黑，秋天试一晴。月来犹半照，寒起近三更。水势凭鱼立，风声导虎行。梦轻江海阔，来往见潮生。
花朝胥江舟次与实父弟别
作者：葛一龙
朝代：明

今日花生日，如何不见花。时禽关别意，歌出柳风斜。晓郭暾相负，春江绿是涯。同来一宿处，临别指为家。
西湖
作者：葛一龙
朝代：明

黛写残山带郭遥，镜浮新水不通潮。堤边绁马客投寺，花里唱歌船过桥。红粉年年化香土，春风处处长兰苕。湖心亭子湖心月，醉与何人度此宵。
观莳
作者：葛一龙
朝代：明

计户各成区，开塍直到湖。桔槔旋老㹀，箪食走童乌。绿自歌边起，雨为劳者苏。穰穰从此日，饥可一年无。
许茂勋乌桕阁
作者：葛一龙
朝代：明

地幽霜肃气珊珊，小阁高临树树班。东顾不遥寒水渡，西来俱是夕阳山。连云送客当秋杪，片月争题落酒间。撤去四窗留半榻，尽教栖鹘看人闲。
赠王德操
作者：葛一龙
朝代：明

无日不欢然，客来犹自眠。会当修禊后，诗在永和前。花气熏为酒，山光冷压船。到门幽草遍，一径踏春烟。
越来溪
作者：葛一龙
朝代：明

草烟绿凑柳垂低，桥对斜阳堕影西。听罢情歌听啼鸟，吴船摇过越来溪。
过姚佩卿隐居
作者：葛一龙
朝代：明

濑浅维舟远，山纡引路徐。相寻恐不见，相见喜何如。积雪村村断，斜阳树树疏。门人供宿酒，中馈炙枯鱼。岁事将归客，衰迟渐及予。松声动高阁，风叶乱残书。
过金德父墓
作者：葛一龙
朝代：明

相送心曾到，言寻路不迷。草齐封鬣起，山跌浪痕低。片石看人拜，孤花奈鸟啼。夜长谁慰藉，应有鹿门妻。
送实父弟归便往嘉定因寄徐女廉龚仲和
作者：葛一龙
朝代：明

风冷夜窗鸣，离愁相对生。海潮黄歇浦，江岸石头城。穷遇悲孤调，残秋送独行。旧欢倾倒日，不减弟兄情。
送徐巢友还山
作者：葛一龙
朝代：明

吾庐在空山，户牖白云满。有树常谡谡，余花亦纂纂。城市不可居，昼夜一何短。卖药挂驴背，行歌去人远。日落深涧中，洗足春泥暖。
送恬公东渡
作者：葛一龙
朝代：明

出山何草草，曾对几黄昏。落日照行脚，白云空寺门。拄瓢半死树，乞食三家村。只在太湖上，水田吹浪痕。
送范东生之滇南
作者：葛一龙
朝代：明

相念亦已苦，却于离处逢。江声撼独往，客路趣残冬。天尽山忽起，瘴开云复重。馆人蛮语接，计口给新舂。
送衲公之彭门兼寄实甫
作者：葛一龙
朝代：明

落叶满风寺，乱禽号雪园。独持空钵去，何处乞朝昏。野甸荒残烧，河堤积冻痕。倘然逢阿弟，已是到彭门。
送陈徵君归四明
作者：葛一龙
朝代：明

秋风恋徂暑，吹动水烟热。与子结新欢，孤怀耿将别。言从若耶去，路指镜湖月。散发荡扁舟，荷花橹前折。
野桥怀郭圣仆
作者：葛一龙
朝代：明

白板斜飞曲岸通，朱栏照见绿波中。故人别处犹堪忆，杨柳西边莲叶东。
陈志玄挽词
作者：葛一龙
朝代：明

相失知何地，风吹满面尘。自骑冀北马，不见淮南春。脱家百口累，从死一官贫。积雪高新冢，啼乌感夕邻。鸿泥留迹处，鸡絮涉江人。泉壤无朝日，厌厌得醉民。
雨夜舟中怀实父弟
作者：葛一龙
朝代：明

风急雨声乱，飒来愁满天。不知飘泊处，可有故乡船。归路关前梦，残更榜上年。半生兄弟念，多负看山眠。
雨渡钱塘同公武
作者：葛一龙
朝代：明

山气郁生雷，斜风舵后催。岸青秋雨足，天白夜潮回。飘泊同吾友，艰辛一酒杯。钱塘君若问，橘社里中来。
雨过茂之新居俱值他出
作者：葛一龙
朝代：明

近远居新徙，寻求路转微。讵知连一巷，依旧掩双扉。传语经旬出，曾期昨日归。寒蝉在邻树，声带夕阳飞。
风夜宿塘桥
作者：葛一龙
朝代：明

茫然山北水之东，忽露斜光下饮虹。烧烛坐堪销夜酒，望家如隔妒津风。不禁是草伤心碧，何处无花薄命红。悯默一春多半过，每当风雨在舟中。
鸠峰送万二之泖上兼寄朗倩明生舜五
作者：葛一龙
朝代：明

特地一抔起，宛然湖中央。与君别于此，对酒情如伤。寒水照荒路，夕风来寺香。平生二三友，相忆在鲈乡。
高尚泽旧居
作者：葛仁美
朝代：明
体裁：七言律诗

句章一曲水云遮，狂客于今问落花。狮凤叠青留古迹，鸬鹚滴翠莹丹砂。空江人去潮仍到，远渡舟横日自斜。高尚不须推贺监，葛天从古食烟霞。
弥勒寺
作者：葛如龙
朝代：明
体裁：五言律诗

一宇嵌山窟，重重开晓烟。青飞岩下水，绿拂树头天。境僻耽幽寂，僧高浮俗缘。不知州与寺，名立竟谁先。
晚眺隅园
作者：葛徵奇
朝代：明
体裁：古风

三月十日雨，薄雾花濛濛。小大涧壑呜，百道源相通。潭鱼跃新水，园竹抽春丛。禽鸟忽变声，乃知天气融。登高一以眺，澄览众虑空。玄理群所贵，耳目悦且充。于焉坐垂钓，自拟沧浪翁。
武林留别吴梅里
作者：葛徵奇
朝代：明
体裁：五言律诗

昨喜逢初地，兰釭夜雨红。故人相尔汝，今日又西东。枫落前山树，蘋开别墅风。小窗凉月静，客梦与谁同。
题画芙蓉
作者：葛徵奇
朝代：明
体裁：五言绝句

秋来烟水多，芦苇渺难即。爱此江上花，日坐双鸂鶒。
林亭读书图
作者：葛恒
朝代：明

岩岩松下石，泠泠涧中水。翼翼幽人居，寂寂众山里。闲亭蔼空翠，读书味玄理。荷锄时斲苓，缘流或采杞。感兹尘外踪，兴怀浩难弥。
遂初书院
作者：葛恒
朝代：明

少从洙泗壁中寻，老恋龟山学愈深。悟到太初通六籍，春来青草是天心。
游信州仙岩
作者：葛文炳
朝代：明
体裁：七言律诗

莫道生洲路更赊，微风自引夕阳斜。声传空谷飞黄鹤，火爇丹炉茁绿芽。溪水半分一夜雨，洞云常护两山花。逡巡昨日寻真棹，何似当年贯月查。
偕张丈登峄山次韵
作者：葛昕
朝代：明

周鲁纡行径，相将重惠连。春山馀客兴，晚树丽宾筵。鸟语腾花气，鳞游触芰钱。烛残还剧思，玉屑话便便。叠嶂盘旋处，书门一径分。树新浥过雨，籁爽逐流云。帘水从天落，经声隔洞闻。主人意逾适，命酌更成醺。
偕张丈登峄山次韵·其一
作者：葛昕
朝代：明

周鲁纡行径，相将重惠连。春山馀客兴，晚树丽宾筵。鸟语腾花气，鳞游触芰钱。烛残还剧思，玉屑话便便。
偕张丈登峄山次韵·其二
作者：葛昕
朝代：明

叠嶂盘旋处，书门一径分。树新浥过雨，籁爽逐流云。帘水从天落，经声隔洞闻。主人意逾适，命酌更成醺。
别崇岗宗侯
作者：葛昕
朝代：明

偶持使节过中州，帝子相看意气投。德誉不殊河献侣，诗才堪作杜陵俦。草堂醉我青春宴，郊舍怜君信宿留。携手高台极目处，神京海甸总悠悠。
吴中丞席有感
作者：葛昕
朝代：明

春风蔼蔼春日暄，肃将王命临梁园。梁园景物由来胜，开府至今康万姓。忆昔先公曾此署，余方舞象随朝暮。风尘荏苒几经年，秉节重游感慨素。主翁矫矫誇人龙，开阁满座意豪雄。三生不负盱山斗，五夜尊前肝膈剖。狂呼长啸发酣馀，倾盖劳君故非偶。我歌酒倒樽，我醉月倾轮。曾闻嵩岳关贤佐，愿祝君家作甫申。
周敬所恩纶三锡编
作者：葛昕
朝代：明

河东有三凤，令望昭后先。伟哉周氏郎，旷世式蹁跹。伯氏璠玙高谱系，更有仲季难兄弟。一朝奋翮起天池，次第剖符成锦制。汉庭出玺褒明仁，温纶宠命何缤纷。父兮母兮兄及弟，袍笏簪裾华如云。我幸同寅周仲子，有怀高雅良无已。藉诵龙章三锡编，荣光自昔称完美。二陆已轶闻，八荀或啬位。难封易老失古人，何似世泽亲显被。司马家学自可寻，声华落落茂槐阴。多君慈孝传家史，忍使忠盟负短簪。
寿王母太淑人
作者：葛昕
朝代：明

碧桃几度海南开，青鸟翩翩云际来。人世喜逢周六甲，使君今已近三台。葱茏宝树连芳合，灿烂天章取次裁。回首高堂同白发，愿言常对百年杯。
将台晚眺和苏馥山
作者：葛昕
朝代：明

紫陌天衢开射闱，衔杯览胜夕阳归。千家云树葱茏合，上苑霞光晻映飞。塞北方传息战鼓，朔南又报典征衣。草离花谢年年暮，回首高台挹落晖。
山园春秋
作者：葛昕
朝代：明

戏折桃花带露餐，白云迷合俯回湍。轻风萧瑟松阴下，舞玉霓裳入耳寒。瀛洲方丈与蓬壶，谁道人间此景无。三径独开心会处，山光水色足吾庐。
山园春秋·其一
作者：葛昕
朝代：明

戏折桃花带露餐，白云迷合俯回湍。轻风萧瑟松阴下，舞玉霓裳入耳寒。
山园春秋·其二
作者：葛昕
朝代：明

瀛洲方丈与蓬壶，谁道人间此景无。三径独开心会处，山光水色足吾庐。
文所殿下赐韵和答
作者：葛昕
朝代：明

拥节遥临帝子乡，皇华犹自愧星郎。一从波浥天潢润，顿觉风生玉殿香。金谷春光空秀丽，梁园词赋迈寻常。赓歌白雪应难和，一曲巴音对别觞。
明宇周丈留云洞次韵·其一
作者：葛昕
朝代：明

曾问留云洞里奇，由来天上使臣稀。龙垂钟乳悬犹接，鹊啄岩花落更飞。似入武陵迷旧径，欲乘槎木叩支机。蛮方思甫归王化，引领枢光卜太微。
易太守席约登东山
作者：葛昕
朝代：明

君自古良牧，我亦葛天民。羡君声藉藉，愧我车辚辚。山花逐客笑，野鸟傍人驯。一谷呈天异，万籁发吾真。行李依东道，酣歌偿丽晨。执御吾何事，朱幡漫尔屯。
暮春峄山偕对宸张丈
作者：葛昕
朝代：明

闻道山灵异，此日遂登临。主人饶逸兴，况复值春深。巀嵲千峰矗，浸浔百窦吟。禅堂栖古木，桧响带幽禽。洞远岩花馥，池明岸芷森。陈荀期不愧，何事慕宁歆。倾盖馀投分，臭味几知心。我怀归北阙，君岂耽山岑。努力康皇业，行看雪满簪。
李丈奉使东藩
作者：葛昕
朝代：明

九重将命出严城，符剖东藩拥传行。道载黄华香更远，橐装白雪夜还明。霓旌飞度淄河色，丝竹应闻鲁殿声。最是寅恭多世雅，津亭何以慰离情。
李丈椿庭荣寿图
作者：葛昕
朝代：明

老子昔去周，函谷度青牛。关尹攀紫气，道德衍千秋。翻然忽思游人间，李树复指雍之邱。雍邱优游七十载，笑把一筹添沧海。鸾停鹄峙何矍铄，青鬓朱颜常不改。有子腰金侍紫宸，汝作纳言帝命新。事业方辉伊陟谱，奉诏归欢未老人。献罢纶綍舞莱服，筵列松乔洛社宾。南山献颂当此时，青鸟正栖灵长椿。椿年绵邈梅作友，椿庭蓊郁槐当牖。和羹若作须梅实，食报咸知种槐叟。肆余栎材何足论，生平窃幸登龙门。燕山聊寄灵椿颂，颂君世泽满乾坤。太史岁岁奏国瑞，老人一星光晨昏。
杨冢宰东归
作者：葛昕
朝代：明

熙朝上宰抽簪日，一代题材旷古今。赵国完归三献璧，汉庭加锡二疏金。桃增万树仙源近，禄永千钟帝泽深。感慨都门群祖帐，高风千载剩玄心。抗疏金门久息机，承恩今始遂初衣。庙廊共惜山公隐，海岱欣迎谢傅归。绿野堂开春正永，绥山兴剧梦应稀。閒身自许烟霞外，赤舄还期曳紫微。
杨冢宰东归·其一
作者：葛昕
朝代：明

熙朝上宰抽簪日，一代题材旷古今。赵国完归三献璧，汉庭加锡二疏金。桃增万树仙源近，禄永千钟帝泽深。感慨都门群祖帐，高风千载剩玄心。
杨冢宰东归·其二
作者：葛昕
朝代：明

抗疏金门久息机，承恩今始遂初衣。庙廊共惜山公隐，海岱欣迎谢傅归。绿野堂开春正永，绥山兴剧梦应稀。閒身自许烟霞外，赤舄还期曳紫微。
游大慧寺
作者：葛昕
朝代：明

梵宫高插碧天西，绮桧层盘叆叇迷。有恨伊人缘底事，雕栏独对雨凄凄。
游天宁寺次钟砺山韵
作者：葛昕
朝代：明

禅宇多幽意，招寻此共过。花芬袭委佩，露蔼带松萝。树老虬龙影，村深牧竖歌。三竿未下榻，不羡夜鸣珂。幻海苦尘扰，避喧此地过。诸天俨法象，一水入烟萝。鸥傍矶头钓，樵传谷口歌。松簧来绝巘，清韵胜瑶珂。
游天宁寺次钟砺山韵·其一
作者：葛昕
朝代：明

禅宇多幽意，招寻此共过。花芬袭委佩，露蔼带松萝。树老虬龙影，村深牧竖歌。三竿未下榻，不羡夜鸣珂。
游天宁寺次钟砺山韵·其二
作者：葛昕
朝代：明

幻海苦尘扰，避喧此地过。诸天俨法象，一水入烟萝。鸥傍矶头钓，樵传谷口歌。松簧来绝巘，清韵胜瑶珂。
游灵岩寺
作者：葛昕
朝代：明

古寺何岑寂，名山喜更过。曲流山外涧，翠倚石中萝。贝叶浮禅榻，昙花度鸟歌。芳林多乐事，身世欲南柯。
秋日湖上
作者：葛昕
朝代：明

公馀湖畔赏，携仲步虚房。琴鼓清流碧，杯浮嫩菊黄。浩源通太液，远嶂抱披香。曲罢饶佳况，鸣榔夜渡湘。
西山北望
作者：葛昕
朝代：明

叠嶂回旋处，蓬壶宛在兹。潺湲远浦度，蓊郁秀云驰。虎豹千官卫，龙蛇万岁枝。凭虚颙对望，佳气帝王居。
许丈使陕
作者：葛昕
朝代：明

都城祖帐旌旗拥，送君将命如殽陇。腰袅嘶风千里间，壶觞落日情种种。人生离合最关心，况是相知知更深。候馆阳关三唱彻，漫将别思继骊音。忆昔承恩同鼓箧，君为成人我髫发。与君璧沼游春风，更披春风鼓春色。成均卒业归闾里，地邈齐梁任爰止。青霄万里冀图南，奋翼扶摇争迅举。可怜君先我着鞭，参军枢府望岿然。由来司马誇神授，重光奕叶相后先。我今筮仕从君列，吁谟犹仗君胥决。皇皇使节又南征，鞅掌纷糺谁与协。君家世业铭鼎彝，磊落如君亦足奇。荣承纶命欢亲侧，雍雍昼锦生春辉。丈夫事业不可量，世平主圣身馀壮。早来奏绩上承明，箕裘好副明时望。君不见长孺正色气不羁，德裕风猷特遇知。二子竖立何炳炳，肇基俶轫吾与伊。共期努力图掀揭，孰云汲李勋庸非可为。
赠东升上人
作者：葛昕
朝代：明

法王来西域，梵刹插东天。复阁松杉迥，浮图星斗悬。涛声酬鸟语，云影荫川田。乙夜无生话，尘心顿惘然。
赠全太史使赵过省
作者：葛昕
朝代：明

名藩宠沐分符日，天使承恩出禁闱。双佩暂辞金马去，片帆遥向玉河飞。赋成梁苑花生笔，舞近南山綵作衣。我亦陈情归未得，羡君世美共春晖。
赠友人任蜀
作者：葛昕
朝代：明

冀北此日空群望，海徼当年驭远名。圣主抡才偏保障，遐邦仰化待干城。石崖云度三春早，邛水凫飞双舄明。天上鹓班离思切，文翁万里震贤声。
赠易海州寅丈
作者：葛昕
朝代：明

海内怀知己，屈指谁更深。十年同采谊，一掬为公心。我偶中州节，君多鲁国霖。班荆恣笑语，感慨旧槐音。
路文园亭
作者：葛昕
朝代：明

有美名园地，停骖一笑临。习池留霭日，王榭枕芳浔。世事谁鞅掌，吾徒自素心。莫谓投簪逸，苍生望正深。
送弘阳王丈之南光禄
作者：葛昕
朝代：明

无言建业远，自是帝王州。抱玉终还售，怀珠安所求。金山纡紫气，皇路拥青斿。何处追芳度，行看觐冕旒。
送李县尹
作者：葛昕
朝代：明

平原劳小试，汉吏竞鸿猷。龙阙飞凫去，花城制锦游。政清推建德，俗美羡雍邱。昼日公庭静，鸣琴意自幽。
邑涯邢公八帙
作者：葛昕
朝代：明

八十年来白发繁，守中漫自说真元。乡邦奕代簪缨族，齐鲁名家齿德尊。浥水碧波当海屋，犁邱黄石种云根。他年轩后行清跸，好上崆峒至道言。作伴求羊足隐沦，素书丹灶百年身。德培天汉三珠树，庆衍仙班几玉麟。皤鬓鹤颜清岳岳，峨冠豸绂乐申申。遥知舞綵添筹处，一曲歌鸣万洞春。
邑涯邢公八帙·其一
作者：葛昕
朝代：明

八十年来白发繁，守中漫自说真元。乡邦奕代簪缨族，齐鲁名家齿德尊。浥水碧波当海屋，犁邱黄石种云根。他年轩后行清跸，好上崆峒至道言。
邑涯邢公八帙·其二
作者：葛昕
朝代：明

作伴求羊足隐沦，素书丹灶百年身。德培天汉三珠树，庆衍仙班几玉麟。皤鬓鹤颜清岳岳，峨冠豸绂乐申申。遥知舞綵添筹处，一曲歌鸣万洞春。
郊园偕西峪丈泛舟
作者：葛昕
朝代：明

晓日临芳墅，簪联秘苑卿。层山回艇秀，新柳拂衣轻。鸟杂流泉韵，花传擿鼓觥。圣明大惠酺，身世总升平。
重过泰山
作者：葛昕
朝代：明

几年今复过名山，石磴苔深鸟道宽。万壑行云千里树，尘寰俯瞰倚危栏。偶过小轩逢道士，飘然示我步虚声。明月临川风影静，浑忘身在玉虚京。
重过泰山·其一
作者：葛昕
朝代：明

几年今复过名山，石磴苔深鸟道宽。万壑行云千里树，尘寰俯瞰倚危栏。
重过泰山·其二
作者：葛昕
朝代：明

偶过小轩逢道士，飘然示我步虚声。明月临川风影静，浑忘身在玉虚京。
韩中丞丰水园
作者：葛昕
朝代：明

稷下仙洲几曲深，千层荷气笼幽岑。高松密结藏雄阁，修竹阴森带瑞禽。百和香凝清客兴，数峰翠叠远人心。乘槎不尽回溪绿，杳蔼烟光海色临。
洪阳洞
作者：葛焜
朝代：明
体裁：七言律诗

仙人羽化迹犹新，几见沧桑度劫尘。谷有云霞长蔽日，村无鸡犬绝相邻。神奇幻出难题品，图画传来未逼真。瑶草石田何处觅，桃花流水漫疑津。
喜邢孟贞至宣城
作者：葛贞
朝代：明
体裁：七言律诗

石湖新菼昼阴阴，谢朓城边芳草深。四海兵戈仍见面，百年樽酒细论心。平芜燕子风初下，野寺桃花日共寻。莫谓乱离今又甚，溪山及此可闲吟。
月夜寄友
作者：葛贞
朝代：明
体裁：古风

浮云净虚碧，凉月上东岭。散发步南轩，徐徐踏清影。寒螀动阶除，倦鸟投林暝。感与时序迁，日月不我永。岂无峄阳琴，苦乏知音省。题诗寄同心，搔首空引领。
九骚引 其一 感往昔
作者：葛高行文
朝代：明

岁聿莫而历蹇兮，执霜心以为柄。扬真气之馥馥兮，叩寂寞而见性。刷淟涊之流俗兮，佩蕙纕以自解。惊箕伯之袭帏兮，撞我思之悠悠。捧《柏舟》之佳韵兮，魂离披而生愁。持徽音之不二兮，忆两髦之匹俦。览嫠妇之悲赋兮，涕横迸而沾襟。聆露鸡之三唱兮，夜漫漫而思侵。竦余志于天崿兮，佩秋兰而采绿芝。心与愿之不偕兮，遭坎廪而噫嘻。托素怀于白云兮，摭蔓茅于九疑。仰清都之剡剡兮，饮沆瀣而餐露葵。昔妫汭之厘降兮，钦帝命而名垂。乃洽阳之不作兮，道晻晻而日堕。纷吾髟髟有此内美兮，秉钩陈之遗志。良夜忽焉而假寐兮，梦女娲之来惎。列清芬于笔端兮，则秽累而为粹。效前修之矩规兮，樛玄思乎远睟。嘉涂山之蠲思兮，恶褒阎之嘕咥。阅女史其怦怦兮，九折挝而申肆。妎嬛媚之为邮兮，抱太素之天懿。缅先子之丰标兮，心摇摇而如醉。发鬤鬤而局曲兮，树谖而靡寐。精贞函于方寸兮，飞誉冠乎天庭。处奄奄之尘区兮，敢舍志而违经。思英英而内栖兮，驾腾腾而上征。命灵灵而不昧兮，顺天禀而修名。尽中馈之典职兮，调阴教而和羹。思窈窕之汋态兮，饮琼瑶之玉浆。步芳躅其不忘兮，抚角枕而旁徨。
九骚引 其七 临云叹
作者：葛高行文
朝代：明

临高云而三叹兮，抚简册以致思。步花阴而四顾兮，内伤悲而移时。睹扶光之如箭兮，哀岁月其难追。仰浮云之飘飘兮，志凛然而与世披。夜皎皎而不寐兮，心朗朗而气夷。却罗绮之黼帐兮，设黍藜而疗饥。避世途之缤纷兮，崇仁义以为懿。读先哲之遗训兮，身三省而内刺。年四十而不惑兮，修天禀之淳粹。瞰二纪之无穷兮，察五纬之遹皇。妒盘逸之无度兮，乐未毕而哀生。听素女之抚弦兮，令吾神气爽而思清。瞻故都于霞表兮，陟钩陈之琼宫。出阊阖其远眺兮，俯九土而生愁。风骚骚其振衣兮，雪霏霏而似琼瑈。览太虚之苍茫兮，羡王雎之悠悠。玄鹤鸣于九皋兮，声闻野而不收。鸢相羊而戾天兮，鱼沉渊而潜游。察至道乎上下兮，理阴阳而度三秋。物贵贞而淑美兮，遵纯水靓而自修。登银台而常羊兮，取玉芝以为羞。披初服之修洁兮，更思周任之内柔。想两髦之佳仪兮，心心列栗而怀忧。遭险屯之穷时兮，安薄命而靡邮。
九骚引 其三 望洽阳
作者：葛高行文
朝代：明

惟长子其浚哲兮，古涂山之苗裔。遥仰文母之婀娜兮，嗣前徽而婉。羡螽斯之振振兮，吐玉英而树庭蕙。望关雎于河洲兮，识灵偶之重别。貌雍雍而齐庄兮，气馥馥以内洁。予诵樛木而知惠兮，殊恶妎妇之催花。垂万世之阃格兮，咀性中之天葩。驰吾思于云际兮，慕圣媛之馀响。播清尘于千载兮，览芳规以目爽。追前修而希静一兮，宓妃女娲邀以为党。女贞乃木之佳讳兮，鸿亦非偶而不翔。睹微物之清淑兮，生与俪而休有光。时荏苒其代谢兮，感落叶而心伤。抱素质而自嫭兮，倚恬淡以为床。馀将登阆风以息趾兮，征不死之素乡。觏银毫之戴胜兮，赠我白水之瑶浆。携双成之悦婆娑兮，眉联娟而动朱唇。内桄桄而靡翳兮，神涣涣而绝尘。岁与大钧齐兮，执恍忽而为真。栖遐志于浮云兮，整青络而越瑶津。端直吾之所愿兮，修性理幽惟节与仁。
九骚引 其九 抚玉镜
作者：葛高行文
朝代：明

抚玉镜之纤尘兮，光皎皎而虚明。睹此物之神圣兮，不淑见而心惊。始自轩辕之时兮，含碧水之青莹。悲朱颜其易改兮，惟寸心之不更。掷荣华于俗外兮，修礼容以为盟。鸡初鸣而披衣兮，视启明于东方。塞蹠途之旁径兮，法先圣而师乎邑姜。览回文之纵横而咏胡笳之悲歌兮，则陈哀思而何所补于三纲？于斯之时亦浮华而相尚兮，饰翡翠而道德戕。想窈窕之淑范兮，敦坤德而惟洽阳。仁风衍于百代兮，德业修于椒房。扫兰个之清洁兮，焚兽炉而炷宝香。云飞飞以绕户兮，风飂飂而袭书窗。时隆冬以冰溜兮，菊英英而吐黄。柏森森而不凋兮，松苍苍其冒霜。且草木亦有此劲操兮，吾人何可无此蕙纕！昔宋景之仁德兮，荧惑退而徙三舍。缅涂山之长子兮，内专一而兴大夏。无非仪而安处兮，修妇职以遵圣化。崇仁义以为郭兮，超世俗而为差。
九骚引 其二 怀湘江
作者：葛高行文
朝代：明

览洞庭之流波兮，帝子游乎潇湘。神仿佛而忽睹兮，云滃滃而飞扬。石磕磕而振厓兮，灏长澜之洋洋。登巉岩之峻丘兮，攀朻枝而鸟翔。劲风为之振木兮，柔条悲呜而似簧。秋兰时其未吐兮，芙蓉葱笼而含香。缅二妃之清尘兮，芳草藞焉有辉光。佐重华之隆盛兮，风教垂于椒房。伊任姒之母周兮，性沉水靓而淑良。佳媛千古鲜俪兮，郁金并尔喷香。文姬苏蕙焉可比兮，毛嫱西子亦匪其行。慕窈窕之懿范兮，指内则以为方。握芳椒以流盼兮，折桂枝而树旌。步前躅之愔悘兮，注烈思之荌荌。夫何废寝而忘餐兮，搜典籍而罗瑶琼。张丹檠而读史兮，惟砥德之是荣。翻规箴于往牒兮，心战兢而惺惺。发鬇鬡而慵整兮，志款款而弗更。希太素之玄风兮，敢抚奁而渝旧盟。恧贪秽之淟浊兮，诵《绿衣》而修名。叩天阍而辟扉兮，谒钩陈之坤灵。睇太微之光芒兮，顾微躯其何生。将法古以垂后兮，裁青编而见情。庶诞降之不虚兮，弗顾影而愧形。
九骚引 其五 愀离帏
作者：葛高行文
朝代：明

离玄帐之五载兮，致桂酒而为羞。神剡剡而如见兮，目无睹而心忧。思旧爱之莫得兮，逝长往而悠悠。协清和之斌斌兮，护二仪之〖姽柔。阐坤德之英英兮，匹任姒而尹优。亲蚕桑以为务兮，性勤俭而采芣。持内则其纯备兮，克温恭而行修。想仪容之仿佛兮，意歔欷而难蒐。感霜露之不停兮，羌弃我于何游。胸闷闷而倦极兮，忽枕籍而如睹。垂灵袖之纳纳兮，呼余来而赠蘅草柱。女不闻乎阴阳兮，始太极而为主。天统一而万地兮，日月一而星数。妇以专一之为美兮，子众多而一父。阴伏阳以为德兮，阳统阴以为明。人在世之贞洁兮，没万代而垂名。昔洁洁之英媛兮，泪瘢瘢而寄情。身处仁而迁义兮，神飘飘而超太清。于是忽焉而大觉兮，生为梦而死灵。献兰蕙以告神兮，敢不取义以轻生。涤尘垢而不染兮，茹芙蓉之英英。餐秋菊之坠露兮，煮姊茗而供冰。清何顑颔之不舒兮，将荏苒而登帝城。
九骚引 其八 侍月愁
作者：葛高行文
朝代：明

夫何月色之灿烂兮，凌树影而入罗帏。独倚床而延伫兮，侍女怠而欲归。仰圆灵其万户兮，窃皦皦之清辉。睹姮娥之纵体兮，扬轻袿之绣裳。含然诺其欲吐兮，气藞兰而喷香。当长风之飘飘兮，袭罗衣而旁徨。众鸟栖于茂林兮，翔千仞之凤与凰。悼鸿鹄之坠空兮，羌中道而失偶。嘉斯鸟之贞洁兮，触我思之悠悠。衷懊咿而不止兮，寄愁怀于沙鸥。坐兰闺之闲夜兮，聆回飙之飕飕。解垢氛之婴身兮，心翼翼而无尤。叹三闾之见放兮，增壹郁而怀忧。惟察察之哲人兮，能淈泥而扬清波。览江汜之淑媛兮，被德化而啸也歌。晞银汉之织女兮，供霓裳而弄金梭。正衽衿而危坐兮，如衔枚而无语。神英英而内栖兮，思恍惚而登虑。虚方寸之寂寞兮，安斗室而独处。藏彩翚之佳丽兮，性耿介而内专。时青阳以告谢兮，肇朱明而心酸。伤十载之鹤化兮，抚幼子而吞熊丸。酌金垒以弛念兮，善怀托于青编。
九骚引 其六 伤落花
作者：葛高行文
朝代：明

处冲漠之兰闺兮，心絓结而如醉。岁忽忽其将迈兮，花落落而蕊坠。攀长条之要妙兮，睹鸿造之殊异。悲晨风之震木兮，鸟翔集而争媚。拾朱英而太息兮，时岂可乎再至。睇焦螟而巢于蛟睫兮，愕蓂荚而内伤。蕤宾主其仲夏兮，蓐收至而变商。感寒暑之代谢兮，素叶零于雕霜。气郁邑而填膺兮，陟阿丘而采虻。瞻蜉蝣之楚楚兮，中闷闷而心惊。哀薄躯之须臾兮，修素质而益荣。陈凄情于姮女兮，垂青盼而顾语。吾引导夫前路兮，涉层霞而求侣。何人生之短期兮，安寄旅而怀忧。登嶰谷以逯趢兮，览六区之鸿流。逾扶桑而荫趾兮，双材旁而抽清讴。将草柱蘅以充帏兮，体婵娟而佩琼瑈。持太淡以为柄兮，悟往昔之沉迷。阅玉牒之遗于南窗兮，审容膝而独栖。披惠姬之诫于清案兮，心朗朗而古期。托幽怀于笔端兮，聊以寄情而舒永思。胡然而我念之兮，涕滂沱而心悲。君俟我乎霞表兮，终归骨而同居。
九骚引 其四 矢柏舟
作者：葛高行文
朝代：明

泛柏舟之河中兮，忽人宅傺而内结。含薄怒以惓惓兮，心郁郁而坚节。念两髦之我仪兮，矢靡他而志诀。持仁义以内修兮，遇纬繣而肠绝。何庭慈之不谅兮，遏心志而摧折。嘉共姜之淑慎兮，遵矩矱而自洁。恸杞妻之崩城兮，赴淄水而呜咽。徽爽女之志笃兮，尸还阴而心铁。哀八轨之血痕兮，令千载而心裂。遭大运之殃咎兮，表贞洁以霜雪。伤花妻之蚤逝兮，闵纱圆于火烈。皆舍生以取义兮，抱灵修而岂更迭。抚人生之谁无死兮，一杀身而甄英杰。遭缤纷而怖覆兮，佩琼瑶于祁祁。钟清英之灵秀兮，魂渺渺而何之？修灵原之不死兮，涉天津而采紫芝。天步馀之艰难兮，失比翼以独居。悲回肠而伤气兮，志柏舟而如饥。奠桂酒而驰念兮，坐兰闺以凝思。饮修竹之坠露兮，心披披而泪垂。匹陶唐之二女兮，轶大汉之惠姬。慕孟母以孜孜兮，训三迁而为世师。中蹇蹇而闷瞀兮，意忳忳而心难夷。竭诚信而专一兮，忘儇媚而如痴。
悼怀篇
作者：葛高行文
朝代：明

青青山上松，年华不可考。灼灼园中花，颜色不常好。五月鸣蜩至，八月蝴蝶老。感物有盛衰，岂忍归腐草。
千丈岩
作者：董世登
朝代：明
体裁：古风

峭壁渺难攀，仰睇殊可咤。仙人抚玉掌，指顾移崧华。女娲立太清，日月走跨下。雷雨闭烟光，冰玉响空夜。直堪起乘风，翛然随羽化。
竹下独酌望蒙山有怀
作者：董仲言
朝代：明
体裁：七言律诗

独酌萧萧对此君，幽居荒僻断知闻。窗含细雨当空织，水入微风起乱纹。仙去不来徒极目，梦回犹自带馀醺。羡门鬼谷今何在，惟有青山共白云。
出郭
作者：董份
朝代：明
体裁：七言律诗

閒来出郭偶相从，极目田原四望通。策马欲趋青嶂侧，听莺先在绿阴中。几家水映蘼芜径，一路香传荷芰风。风景依然似南国，可堪乡思与君同。
寄题弁阳精舍
作者：董份
朝代：明
体裁：古风

卜居弁山阳，山阳足真赏。抗馆出幽岑，凌轩辟疏莽。云日共澄霁，峰峦互开敞。触景有奇瞩，聆声俱妙响。遣情既超旷，理喻得心爽。粤子婴尘樊，久抱山阿想。偶酬适俗心，终然谢时网。
山居即事二首·其一
作者：董份
朝代：明
体裁：七言绝句

幽居绿树自成村，更傍清溪日灌园。听尽啼莺人寂寂，数峰深处闭閒门。
山居即事二首·其二
作者：董份
朝代：明
体裁：七言绝句

白云青霭路难穷，万壑千山一径通。野寺林深不知处，磬声遥在夕阳中。
岘山
作者：董份
朝代：明
体裁：七言律诗

一春长复卧山阿，自爱山中绿树多。看尽閒云低野岫，坐当明月上清波。惊禽往往移林麓，鸣鹿时时过薜萝。却笑閒来尚多事，著书时倦即行歌。
秋夜二首·其一
作者：董份
朝代：明
体裁：五言律诗

幽居无与晤，欲寐复依依。正此清秋夜，萧条凉雨飞。年华常易促，乡国转多违。惆怅平生意，无言独掩扉。
秋夜二首·其二
作者：董份
朝代：明
体裁：五言律诗

旅中縻岁月，景物已萧森。急雨夜方静，无风秋自深。浮沈京国意，迢递故园心。兀坐寒窗下，悠然独鼓琴。
积雨后有怀寄承山宋丈
作者：董份
朝代：明
体裁：七言排律

知君早已脱尘鞿，尽室南还隐会稽。避世共看同野鹤，谈玄独许对窗鸡。千山天远双轻屐，万壑云深一杖藜。自忆同时辞赤绂，却惭几岁隔丹梯。梦中每欲游天姥，雪里还期泛剡溪。正值门前春水涨，鲤鱼寄自浙江西。
纪新河赠朱大司空
作者：董份
朝代：明
体裁：七言律诗

汉阙方传瓠子歌，司空提印出行河。人为砥柱千年镇，身护金堤万丈波。通道舳舻随水驶，转漕刍粟似山多。东南匡济须公在，其奈中朝属望何。
苕霅道中
作者：董份
朝代：明
体裁：五言律诗

一放苕溪棹，来从田野间。黄云千顷稻，青霭万重山。秋草客行路，夕阳人闭关。悠然看孤鸟，飞往复飞还。
南宁
作者：董传策
朝代：明
体裁：七言律诗

郁江盘折注炎壤，邕管苍凉树艺荒。村女趁墟簪茉莉，市担包箬载槟榔。日消池雾蒌沾碧，风拨山云袖染黄。达舍弯弧空好在，犹惊猺骑柝声长。
啖荔支
作者：董传策
朝代：明
体裁：七言绝句

铁干婆娑落子红，方苞剥出水晶笼。炎荒正惹长卿渴，却为琼浆半洗空。
渡乌蛮滩
作者：董传策
朝代：明
体裁：七言律诗

巨峡奔腾倒石根，啸猿啼鸟失山村。飞湍欲跃双蛟出，叠壑俄惊万马掀。江客孤航风夹浪，篙师十月汗翻盆。明时漫复愁荒徼，彝险从知古道存。
游白云精舍·其一
作者：董传策
朝代：明
体裁：七言律诗

青秀山中青秀好，白云台上白云遥。乾坤万里东海折，沧屿三秋北望劳。自笑羁栖过狄辙，谁怜濩落类庄瓢。达观好揽瀛寰胜，漫向风烟怅寂寥。
游白云精舍·其三
作者：董传策
朝代：明
体裁：七言律诗

幽怀兀兀凭西粤，精舍岧岧拱北辰。傲吏几分青玉案，羁人空负白纶巾。天横银汉云生岫，松落金飙石响津。清世游閒随处适，休从殊域怨沉沦。
游白云精舍·其二
作者：董传策
朝代：明
体裁：七言律诗

江流林霭乱城隈，万叠苍然入望来。铜柱瘴生青海戍，银横秋断白云台。思亲望逐关河隔，报主恩从雨露培。落落此山几七载，壮心漂泊重徘徊。
游白云精舍·其四
作者：董传策
朝代：明
体裁：七言律诗

层台缥缈郁青葱，大廓浮生又此中。岭外秋光还自好，天涯心事许谁同。峰文昼锁江皋雨，水响宵分松坞风。游子好游偏系缚，几回虚听客城钟。
罗山纪游限韵·其一
作者：董传策
朝代：明
体裁：七言律诗

蓝舆迢递蹑云林，碧落霏微散午阴。萝窦拂衣开鸟道，松风披雨动龙吟。丹崖青壁寰中景，竹杖芒鞋物外心。烟灶不堪迷古刹，谁凭山谷问升沉。
罗山纪游限韵·其三
作者：董传策
朝代：明
体裁：七言律诗

雨馀烟翠湿空林，万树扶疏断夕阴。野旷居人迷豹迹，风高游子乱猿唫。上方寥廓摩钟蠡，下界微茫辨佛心。归听恍疑光霁在，相看天际月沉沉。
罗山纪游限韵·其二
作者：董传策
朝代：明
体裁：七言律诗

炎冈岑郁俯尘寰，梵宇松青罗秀山。怪我好游频对景，凭人跻胜一开颜。云飞石栈千峰里，风散林烟万壑间。怀古却看迷望处，遥怜铜柱耸南蛮。
青山构白云精舍
作者：董传策
朝代：明
体裁：古风

谁结白云窝，谁作青山主。秋生江上风，人向山中语。臬君有好怀，郡侯肃至止。而我雅好游，结庐聊憩此。高冈抱平原，背峰面江渚。双峰左右肩，江流环且聚。临眺豁景光，良维醒心处。前有混混泉，清若冰壶注。清泉注不舍，脉脉润江树。隔江带群峰，烟霞换晴雨。堪舆自无垠，山水互流峙。中有游山人，观水领真趣。所贵适游思，非必问我汝。明时天地宽，吾徒欣所遇。顾望白云飞，何当赋归去。
题伏波祠
作者：董传策
朝代：明
体裁：七言律诗

矍铄犹传定远谟，白头心事半驰驱。泷流飘发投鞭断，岛屿依微发啸孤。志托风云堪跃马，身依日月尚还珠。百年论定君何在，庭木萧萧客自呼。
方寸铁为卢丹
作者：董佐才
朝代：明

方寸铁，百炼刚。吹毛□□秋水光，镌勒妙拟郚竹房。倒薤文，连环纽，通侯累累悬肘后。伏龟趺，□□□，颂德纪功垂不朽。铁名已著霜满颅，复将铁业传二雏。勿劖元祐□，□□詅痴符。何如往补石经漏，万古六书存楷模。天下英髦知所趋，伊□□力丹丘篇。
方寸铁为卢丹丘赋
作者：董佐才
朝代：明
体裁：古风

方寸铁，百鍊刚。吹毛剑锋秋水光，镌勒妙儗郚竹房。倒薤文，连环钮，通侯累累悬肘后。伏龟趺，蟠螭首，颂德纪功垂不朽。铁名已著霜满颅，复得铁业传二雏。勿劖元祐党，勿刻詅痴符。何如往补石经缺，万古六书存楷模。天下英髦知所趋，伊谁之力丹丘卢。
读杜诗有感
作者：董佐才
朝代：明
体裁：七言律诗

几年京国暗戈矛，沦落谁怜杜甫愁。春漏也曾嗔录事，秋饥仍复问彭州。平生节槩穷逾见，小技文章老更优。我亦此身无定处，夕阳孤倚仲宣楼。
题华亭朱孟辨篆冢诗卷
作者：董佐才
朝代：明
体裁：古风

古初无毫楮，羲画何由传。孰知文字理，已具《河图》前。神农洎苍颉，俯仰极人天。穗书与鸟书，创制分后先。龟畴锡禹时，盘铭著汤年。岐阳纪石鼓，史籀称独贤。矫若蛟龙蟠，郁若锁钮连。蝌蚪聿竹漆，形体因自然。一从孔壁废，重为经籍怜。秦相约籀古，撰次《苍颉篇》。小篆遂名家，劲健含姿妍。登封及诅神，金石纷雕镌。下逮隶八分，变化如云烟。汉经煨烬馀，文教仍敷宣。保氏存六书，学僮才九千。子云纂奇字，杜林解探研。继踵非无人，意象莫能全。伟哉许祭酒，蒐罗归简编。堕绪赖复举，后学知相沿。阳冰克远绍，铉锴造其玄。近代郚与周，笔力为奔川。复有朱茂才，好古情欲颠。一埽世俗书，习篆忘食眠。秦望并之罘，碧落兼新泉。小者案间列，大者屋壁悬。平生囊橐资，多充买碑钱。功深学既精，齿壮志益坚。鱼池染皆黑，铁砚磨将穿。摹拓累万番，积藁齐人肩。师法正在兹，什袭比蹄筌。孙樵文自祭，智永笔忍捐。前修不我欺，我癖犹难痊。嵯峨细林山，上与浮云连。譬彼汲冢书，函之瘗其巅。聚土封若堂，劖石表为阡。其阳绿树交，其阴书带缘。山灵谨呵护，有名如有仙。挥洒人间者，显晦名非偏。宝剑贾胡发，玉押蔓草缠。何如篆冢光，夜夜映斗躔。
题华亭朱孟辩篆冢诗卷
作者：董佐才
朝代：明

古初无毫楮，羲画何繇传？孰知文字理，已具《河图》前。神农洎苍颉，俯仰极人天。穗书与鸟书，创制分后先。龟麟锡禹时，盘铭著汤年。岐阳纪石鼓，史籀称独贤。矫若蛟龙蟠，郁若锁钮联。科斗聿行漆，形体因自然。一从孔壁废，重为经籍怜。秦相约籀古，撰次《苍颉篇》。小篆遂名家，劲健含姿妍。登封及诅神，金石纷雕镌。下逮隶八分，变化如云烟。汉经煨烬余，文教仍敷宣。保氏存六书，学僮谗九千。扬雄纂奇字，杜林解探研。继迹非无人，意象莫不全。伟哉许祭酒，蒐罗归简编。坠绪赖复举，后学知相沿。阳冰克远绍，铉锴造其玄。近代郚与周，笔势回奔川。华亭朱茂才，好古喜欲颠。一扫世俗书，习篆忘食眠。秦望并之罘，碧落兼新泉。小者案间列，大者屋壁悬。平生囊橐赀，多充买碑钱。功深学既精，齿壮志亦坚。池鱼染皆黑，铁砚磨将穿。摹拓累万番，期差古人肩。师法正在兹，什袭比蹄筌。孙樵文自祭，智永笔忍捐。前修不我欺，我癖尤难痊。嵯峨细林山，上与浮云连。譬彼汲冢书，函之瘗其巅。聚土封若堂，劖石表为阡。其阳碧树交，其阴书带缘。山灵谨诃护，有名如有仙。挥洒人间者，显晦名非偏。宝剑贾胡发，玉柙蔓草缠。何如篆冢光，夜夜映星躔。
城眺
作者：董俊
朝代：明
体裁：五言律诗

睥睨千山远，旋回万壑通。城高不碍日，树小亦迎风。极望人烟密，孤吟海月空。鸟啼犹夕照，踏破翠云中。
凤凰台
作者：董儒
朝代：明

台上吹箫作凤声，凤凰相应共和鸣。一从仙侣乘云去，几听遗音傍月明。芳草洲前闲宿鹭，乌衣巷口语流莺。可怜虎踞山边土，频筑南朝六代城。
四明夜泊
作者：董儒
朝代：明
体裁：五言律诗

孤城临野戍，短棹倚江桥。客路辞家久，亲闱入望遥。断云晴后树，明月夜深潮。感此无穷恨，令人倍寂寥。
冬日海昌邸中
作者：董光宏
朝代：明
体裁：古风

玄冥谢群妍，广漠布凝威。水落石齿齿，山静行人稀。远征亦何事，岁阴长未归。遥望山川积，仰见鸿雁飞。南郭自隐几，东方常苦饥。人生不得意，容貌无光辉。明月隙中下，偏照负薪衣。
夜饮李玄白所即席奉呈
作者：董光宏
朝代：明
体裁：七言律诗

两年五度梅溪水，此日登临正夕霞。秦驻尚留三殿草，吴宫不断六朝花。路傍只拜要离墓，地主重寻季子家。杯酒对君头欲白，不堪历乱听啼鸦。
彭城吊古
作者：董光宏
朝代：明
体裁：七言律诗

旷望寒云故垒平，乱山迢递入荒城。前朝迹认鱼龙国，霸略雄分草木兵。飞雨似留歌楚泪，浊河犹带战秦声。古今不尽兴亡恨，落日啼鸢总是情。
旅怀
作者：董光宏
朝代：明
体裁：五言律诗

司夜犹传警，羁人早拂鞍。梵钟霜后度，野火雾中看。发巳心俱短，名应岁共寒。翻思村社里，腊蜡正相欢。
王荪仲书来有同舟之约至幞沧先半日而发寄诗迟之
作者：董光宏
朝代：明
体裁：七言律诗

双旌迢递指沧洲，海色苍茫入素秋。太守相逢要秣马，故人先去独随鸥。空来片羽霜前字，竟作千山雪里舟。寄语长年徐放棹，青齐好共豁双眸。
礼补陀山
作者：董光宏
朝代：明
体裁：古风

东南泽国中，往往饶异迹。巨海峙补陀，大士下所适。俯瞰天溟池，悬崖九千尺。当时现法身，青莲大如席。龙神日来朝，洪涛恣喷射。灭没数点烟，天尽地无坼。波涌山势摇，日蒸海气赤。境内万里舟，域外三韩舶。乘潮破巨浪，乱帆互相踯。昨年诏使至，幡幢映岩石。遂令瀁漭中，今古长赫奕。西方有圣人，东海乃其宅。我今飞渡来，膜拜恍今昔。摩娑薝卜花，四望晓天白。忽忆生前事，廿年此面壁。
补陀
作者：董光宏
朝代：明
体裁：古风

东南泽国半，往往饶异迹。大海峙补陀，悬崖几千尺。层波山震撼，断柎石苍赤。明灭九点烟，超忽万里舶。翻风鸷鸟退，近岸乱帆掷。西方有圣人，东海乃其宅。年来诏使至，幡幢飐岩石。我亦飞渡来，流览感今昔。摩挲薝卜花，四望晓天白。
许昌道中
作者：董光宏
朝代：明
体裁：七言绝句

青郊小雨裛游尘，正是芳菲一半春。花柳故园应共笑，主人岁岁作行人。
七夕
作者：董其昌
朝代：明

夏律乍留灰，秋箭今移晷。峨嵋岫初出，洞庭波渐起。河边月桂幽，汉曲天榆丽。仙车驻七襄，札札弄机杼。束素愁上衣，凌波泪如雨。高楼有思妇，切念从军子。迎寒理衣缝，映日抽纤缕。岁岁遥相望，而无隔年聚。如何离别悲，人称河汉女。
七夕集杯比部
作者：董其昌
朝代：明

画省谁兼吏隐名，酒人只合向公荣。河明忽散朝峰爽，砧响遥翻夕籁清。千里莼羹回客梦，七襄诗句属长城。狂来星汉低相倚，肯信秋风独旅情。
万寿朝贺
作者：董其昌
朝代：明

仙掌初开玉露清，瑞看尧荚向秋荣。香飘桂殿分旌影，乐散珠宫杂佩声。琮帛迥陈王会盛，星辰切望泰阶平。亦知华祝年年事，别有丹箴效广成。
上林春雪
作者：董其昌
朝代：明

九陌阳和御苑偏，瑞看盈尺应祈年。飞花散入梅千树，舞絮犹疑柳半烟。积处宜春添曙色，融来太液涨新泉。不须更和邹枚曲，黄竹歌声日下传。
上苑桃花二首
作者：董其昌
朝代：明

宜春苑里占春多，烂熳红霞发早柯。却忆禁林成径处，云扶步辇一经过。灼灼宫桃湿露华，人间万树失芳葩。有时源上随流水，尽日天边自雨花。
上苑桃花二首·其一
作者：董其昌
朝代：明

宜春苑里占春多，烂熳红霞发早柯。却忆禁林成径处，云扶步辇一经过。
上苑桃花二首·其二
作者：董其昌
朝代：明

灼灼宫桃湿露华，人间万树失芳葩。有时源上随流水，尽日天边自雨花。
丙申闰秋舟行池州江中题陈徵君仲醇小昆山舟中读书图
作者：董其昌
朝代：明

凄烟衰草平原暮，二士千秋那得寤。閒愁不到钓鱼矶，习心未遣亡羊路。苇花平岸变霜容，总是窗前书带丛。何时棹向朱泾去，船子元无半字踪。
中州凤凰见为大中丞冯礼亭年丈赠
作者：董其昌
朝代：明

温洛嵩高天地中，千秋再见凤游空。直缘干羽修虞典，可但循良溯汉风。盟府论功铭熟釜，内廷锡宴赋彤弓。承明著作惭班掾，载笔犹能纪大冯。
中秋朱太常园梅花盛开诗以纪异
作者：董其昌
朝代：明

大远江南信，先标水部诗。名花真创见，帝力本无时。香挟湘兰发，清含塞角吹。仙家惭幻术，官阁动吟思。何事蝉号露，偏欣雀啅枝。金飙从劲厉，玉树独华滋。骤讶园丁报，将谋驿使驰。生荑差足拟，雕叶未为奇。姑射神如下，孤山鹤也疑。白华宜晰补，黄落失骚悲。积素临枫岸，飞英堕槿篱。催妆殊早计，赴陇异恒期。冷艳山堪许，幽芳众岂知。冰壶舒夜蕊，黍谷变春姿。调鼎徵天瑞，濡翰共谱之。
丰县道中
作者：董其昌
朝代：明

宵征不容晏，路出古徐东。堤树一千里，村墟十九空。防河薪比桂，乘遽马如龙。犹有蠲逋诏，年年省故丰。
为眉公作苕帚庵图并题
作者：董其昌
朝代：明

仲举无心除一室，卢鸿有句写千峰。欲参苕帚閒中意，九点秋山雨后容。
义兴作
作者：董其昌
朝代：明
体裁：七言律诗

独将长剑倚秋空，不道荆溪亦路穷。问我姓名惟应马，向人衣袂指归鸿。烟蒸晓岫全笼碧，霜入疏林欲变红。行子已谙摇落意，未妨身世有墙东。
乐寿图歌为潘百朋寿
作者：董其昌
朝代：明

江南欲作名园记，海上河阳看世济。尚书綦履故遗声，右辖风流恢赐第。考德真将独乐同，贻谋却与平泉异。种木于今及百年，歌钟甲第长依然。阅尽人间陵与谷，肯堂肯搆归象贤。森稍嘉树成蹊径，突兀危峰出市廛。白水朱楼相掩映，中池方广成天镜。刷羽凫鹥迎向人，瀺嚼游鱼波不定。水北楼台照碧霄，桂为栋兮兰为橑。邀宾盈百犹虚敞，鼓吹数部仍寥寥。水南岚翠何缥缈，雕琢云根成夭矫。磴道周遮洞壑深，游人往往迷幽讨。飞梁百尺亘长虹，别有林扉接水穷。名花异药不知数，经年瑶圃留春风。主人夙有烟霞赏，王事驰驱多鞅掌。又衔新诏五羊城，万里家山劳梦想。不辞为作辋川图，一似披形入玉壶。昼绣正看荣梓里，年华况值挂桑弧。君不见鸿乙草堂传画史，一丘一壑徒为尔。又不见洪厓仙人拔宅居，旧时城郭曾无馀。何如世业俪金谷，吏耶隐耶俱不俗。五岳仙仙纵所如，卧游乡思常相续。君生亦是我生辰，大斗年年持介福。
九日同姚纳言过张蓬玄中丞官署
作者：董其昌
朝代：明

滹沱秋色飒邢关，宣武风流此共攀。客有清班同豹尾，时当高会比龙山。营开细柳闻笳发，觞引茱萸听漏殷。戏马正于戎马候，邀欢暂借枕戈闲。
云南悉坛寺联
作者：董其昌
朝代：明
体裁：联

一片滑石路；三椽枯木禅。
五日龙潭观水嬉
作者：董其昌
朝代：明

归客炱恢侯，都人游冶场。繇来看竞渡，是处比浮湘。水曲鱼龙戏，风前缯綵香。祗将反骚意，永日对壶觞。
京口观水嬉呈姜养冲
作者：董其昌
朝代：明

因看竞渡狎江湖，转觉中流贱一壶。骚客赋湘心尚苦，没人蹈水胆何粗。风传鼍鼓齐扬帜，势入骊渊欲探珠。见说筹笾劳仄席，渔矶可有梦来无。
任丘道中观保甲法成口号寄王任仲明府
作者：董其昌
朝代：明

似将金甲寄春农，阡陌军容细柳同。如此四郊歌渡虎，肯令三辅有飞鸿。
仿李营丘寒山图
作者：董其昌
朝代：明

拈笔经营辋口居，心知馀习未全除。莫将枕漱閒家具，又入中山箧里书。
仿米元章笔意题一绝
作者：董其昌
朝代：明

春入寒枝未著花，湿云细雨罨平沙。天公似合襄阳戏，我画烟山不较差。
余既有院长之命茂之以诗见投依韵答之
作者：董其昌
朝代：明

廿载冥心骨相宜，冰衔何意累明时。稚圭无复山庭勒，向长惟将损卦推。杯酒横陈看佐史，麈谈垂堕待偏师。白门来往蓬蒿径，清梦犹能数访之。
入楚詶诸王孙
作者：董其昌
朝代：明

骚人于楚为同姓，向我唫吴遣四愁。龙节忆过云梦泽，鱼笺近附汉江流。恰分寒食新藜火，无恙春风旧选楼。今日词场看赤帜，谁非左袒为宗侯。
冬夜次韵詶林茂之
作者：董其昌
朝代：明

离堂尊酒坐宵分，把臂曾联竹下群。幽抱共披钟阜月，清标真挹漫亭云。欲因莲宇开新社，且驻輶车网旧闻。六代风流冠盖地，寻盟猿鹤却输君。
冯元成第观牡丹
作者：董其昌
朝代：明
体裁：七言律诗

名园占领艳阳多，未以沉冥废啸歌。坐竹兴仍修禊后，看花愁奈送春何。窗前散绮摇书带，台畔凝香乱钵罗。莫向花丛问姚魏，年来蝶梦不曾过。
冯元成第观牡丹
作者：董其昌
朝代：明

名园占领艳阳多，未以沉冥废啸歌。坐竹兴仍修褉后，看花愁奈送春何。窗前散绮摇书带，台畔凝香乱钵罗。莫向花丛问姚魏，年来蝶梦不曾过。
冷泉亭联
作者：董其昌
朝代：明
体裁：联

泉自几时冷起；峰从何处飞来。
击剑篇
作者：董其昌
朝代：明

古剑寒锋青槭槭，昔年得之丰城客。阴阳为炭天地炉，谁锻钝钩金跳踯。琉璃匣里莲花色，明月环端秋水碧。自是荆轲一片心，佩将燕市频磨拭。传闻西陲烽火惊，龙泉夜吼如有神。拔剑起舞抉星辰，旋风烁电光燐㶷。决尽胡云一万里，血溅胡天净虏尘。
南屏净慈寺赠萧方伯九生二首
作者：董其昌
朝代：明

宦辙优昙现，禅宫慧日悬。棠分龙钵雨，笏柱鹫峰烟。鞅掌遗尘外，冥心悟劫前。眼看朱绂客，谁出火中莲。言访毗耶室，淹留及下舂。悠然禅悦意，能继白苏踪。香积充莼鲙，秋声感砌蛩。辞官亦非病，登涉不扶筇。
南屏净慈寺赠萧方伯九生二首·其一
作者：董其昌
朝代：明

宦辙优昙现，禅宫慧日悬。棠分龙钵雨，笏柱鹫峰烟。鞅掌遗尘外，冥心悟劫前。眼看朱绂客，谁出火中莲。
南屏净慈寺赠萧方伯九生二首·其二
作者：董其昌
朝代：明

言访毗耶室，淹留及下舂。悠然禅悦意，能继白苏踪。香积充莼鲙，秋声感砌蛩。辞官亦非病，登涉不扶筇。
叶君节茂才以诗赠行复次前韵詶之
作者：董其昌
朝代：明

谢庭玉树迥埃尘，能向凉风问放臣。迹愧冥鸿宜路鬼，行歌骊御见词人。家声夙擅青箱旧，交态全轻白发新。闻说相门多有相，弓裘不尽火传薪。
同唐元徵宫允游善权洞四首
作者：董其昌
朝代：明

神功开混沌，水府亘氤氲。峡隐将飞石，岩垂欲堕云。龙腥阴壑迥，鸟道乱泉分。今日摩厓记，知同藏史群。西峰拨云尽，万象划然殊。地轴连离墨，仙宫秘蕊珠。微明天有漏，大巧谷非愚。为问探奇者，曾逢石髓无。石径幽无际，金堂永不扃。丹台犹偃月，仙掌故扪星。跨鲤探云笈，燃犀遁水灵。如闻淙响外，历历演黄庭。山霁气初澄，攀萝下复登。千峰攒积铁，百仞矗层冰。溅雪看庐阜，随花得武陵。平生耽胜事，选胜却输僧。
同唐元徵宫允游善权洞四首·其一
作者：董其昌
朝代：明

神功开混沌，水府亘氤氲。峡隐将飞石，岩垂欲堕云。龙腥阴壑迥，鸟道乱泉分。今日摩厓记，知同藏史群。
同唐元徵宫允游善权洞四首·其三
作者：董其昌
朝代：明

石径幽无际，金堂永不扃。丹台犹偃月，仙掌故扪星。跨鲤探云笈，燃犀遁水灵。如闻淙响外，历历演黄庭。
同唐元徵宫允游善权洞四首·其二
作者：董其昌
朝代：明

西峰拨云尽，万象划然殊。地轴连离墨，仙宫秘蕊珠。微明天有漏，大巧谷非愚。为问探奇者，曾逢石髓无。
同唐元徵宫允游善权洞四首·其四
作者：董其昌
朝代：明

山霁气初澄，攀萝下复登。千峰攒积铁，百仞矗层冰。溅雪看庐阜，随花得武陵。平生耽胜事，选胜却输僧。
和郑庶常峚阳
作者：董其昌
朝代：明

犹有英僚访漫翁，春宵觞咏月朦胧。祗应开径延求仲，不待寻声识郑崇。名著青蒲臣似矢，家传繁弱子为弓。云山依恋俄然事，闻道燕都巳筑宫。
和陆伯生三首
作者：董其昌
朝代：明

苔矶宛有直钩翁，梦到神清碧落宫。病解维摩非病处，才全庄叟不才中。秋高侯馆鸿遵渚，露下遥汀鹤泪空。四海交情君自见，五湖仍溯陆皮风。身惭鹤发一衰翁，岂逐峨眉入汉宫。管领山川青笠外，消磨贤圣绿尊中。濠梁不辨鱼知乐，谷口时闻响应空。好在咏怀才未尽，朗吟如在竹林风。翛然避世鹿皮翁，花竹春深一亩宫。笔力转添迟晚日，赋情多在别离中。名山大业看藏副，北海青尊肯放空。江左即今开旧社，可能乘兴与乘风。
和陆伯生三首·其一
作者：董其昌
朝代：明

苔矶宛有直钩翁，梦到神清碧落宫。病解维摩非病处，才全庄叟不才中。秋高侯馆鸿遵渚，露下遥汀鹤泪空。四海交情君自见，五湖仍溯陆皮风。
和陆伯生三首·其三
作者：董其昌
朝代：明

翛然避世鹿皮翁，花竹春深一亩宫。笔力转添迟晚日，赋情多在别离中。名山大业看藏副，北海青尊肯放空。江左即今开旧社，可能乘兴与乘风。
和陆伯生三首·其二
作者：董其昌
朝代：明

身惭鹤发一衰翁，岂逐峨眉入汉宫。管领山川青笠外，消磨贤圣绿尊中。濠梁不辨鱼知乐，谷口时闻响应空。好在咏怀才未尽，朗吟如在竹林风。
咏史四首
作者：董其昌
朝代：明

汉家经岁事和戎，綵缯曾无到后宫。怪底蠲租仍有诏，非关时令易为丰。鸣珂共赴午朝时，宿卫环罗退食迟。若道传餐非盛事，恰如成败论行师。金华殿里是崆峒，分直谈经礼数崇。为问君门千万里，儒臣何路向重瞳。赤地三年一妇冤，海东连坐又何言。土龙不解行霖雨，日表应须照覆盆。
咏史四首·其一
作者：董其昌
朝代：明

汉家经岁事和戎，綵缯曾无到后宫。怪底蠲租仍有诏，非关时令易为丰。
咏史四首·其三
作者：董其昌
朝代：明

金华殿里是崆峒，分直谈经礼数崇。为问君门千万里，儒臣何路向重瞳。
咏史四首·其二
作者：董其昌
朝代：明

鸣珂共赴午朝时，宿卫环罗退食迟。若道传餐非盛事，恰如成败论行师。
咏史四首·其四
作者：董其昌
朝代：明

赤地三年一妇冤，海东连坐又何言。土龙不解行霖雨，日表应须照覆盆。
咏孟桧
作者：董其昌
朝代：明

爱此孟家树，森然见典型。沃根洙水润，含气峄山灵。阅世消秦篆，参天郁鲁青。方知樗散寿，只入列仙经。
咏盆菊
作者：董其昌
朝代：明

众芳岂不妍，秋英自清绝。意与幽人会，标名霜下杰。容以桃李颜，艳彼茱萸节。翩翩五陵子，佳色纷相悦。积紫照朱茵，堆黄象金埒。赏韵一以乖，篱堵宁辞拙。亭亭盆中菊，偏承美人撷。香分甘谷幽，色借冰壶洁。对此读离骚，心魂坐瑩澈。悠然见西山，孤峰正嵚蘖。
咏盆菊
作者：董其昌
朝代：明
体裁：古风

众芳岂不妍，秋英自清绝。意与幽人会，标名霜下杰。容以桃李颜，艳彼茱萸节。翩翩五陵子，佳色纷相悦。积紫照朱茵，堆黄象金埒。赏韵一以乖，篱堵宁辞拙。亭亭盆中菊，偏承美人撷。香分甘谷幽，色借冰壶洁。对此读离骚，心魂坐莹澈。悠然见西山，孤峰正嵚蘖。
嘉禾八日同总宪东里贺纳言中冷刘翰撰胤平天观寺观
作者：董其昌
朝代：明

谡谡寒声古殿松，来从天竺饱霜封。将因问法调狂象，怪底非时起蛰龙。鳞甲怒蟠多宝塔，枝柯分列五家宗。故山亦有盘桓树，不是攒眉为听钟。
垂钓图
作者：董其昌
朝代：明

秋云淡无色，溪树红可怜。是谁来领略，钓罢老渔船。
壬子九月八日同范长倩朱君采董遐周西湖泛舟次遐周韵
作者：董其昌
朝代：明

花源神界敞，香海沃焦浮。得似钟期赏，相将范蠡舟。捲帘延远岫，催榜度飞楼。有客恒冠鹖，诸君颇下鸥。节逢青女候，人尽墨卿流。梅屿宁回驾，渔庄可借筹。调刁闻爽籁，欸乃间清讴。繁露频摇笔，行云逐啭喉。醁醽中圣趣，篱落野夫谋。钟寂莲花土，灯疏杜若洲。亦知秋凛在，多为夕佳留。欲续龙山会，唯须秉烛游。
夏鹤田黄门自琉球奉使归致书问讯诗以答之
作者：董其昌
朝代：明

叱驭犹行路，乘槎自凿空。何如浮海使，绝域渺难穷。龙节尧封外，鲛衣禹贡同。壮夫能许国，在处百灵通。左掖颁圭日，东荒析木天。风烟迷甲子，岁月滞丁年。抚剑惊波晏，投珠异域传。慇勤遗尺鲤，倍起陆沈怜。
夏鹤田黄门自琉球奉使归致书问讯诗以答之·其一
作者：董其昌
朝代：明

叱驭犹行路，乘槎自凿空。何如浮海使，绝域渺难穷。龙节尧封外，鲛衣禹贡同。壮夫能许国，在处百灵通。
夏鹤田黄门自琉球奉使归致书问讯诗以答之·其二
作者：董其昌
朝代：明

左掖颁圭日，东荒析木天。风烟迷甲子，岁月滞丁年。抚剑惊波晏，投珠异域传。慇勤遗尺鲤，倍起陆沈怜。
大司寇秦六胡老公祖考绩承恩诗以为贺
作者：董其昌
朝代：明

苃棠南国最怀恩，何幸联班奉至尊。见说虞巡凭画象，宁论于室应高门。阳春有曲人难和，云梦涵秋气可吞。圣主得贤频问履，新承天宠露华温。
大梁侯馆冯礼亭大中丞携尊夜过席上酬之
作者：董其昌
朝代：明

传呼小队出夷门，屏却朱斿款绿尊。辛苦东方犹待诏，别离江令几消魂。素衣未遣京尘化，铁钺能回国步屯。月满繁台闻坐啸，何如清夜舞刘琨。
天雄道中
作者：董其昌
朝代：明

欲将燕地比西湖，沃野长堤督亢图。为问黄金台上客，得寻说剑酒人无。莱公昔日镇天雄，锁钥关门百二重。北使也谙人物论，楼台无地仰高风。
天雄道中·其一
作者：董其昌
朝代：明

欲将燕地比西湖，沃野长堤督亢图。为问黄金台上客，得寻说剑酒人无。
天雄道中·其二
作者：董其昌
朝代：明

莱公昔日镇天雄，锁钥关门百二重。北使也谙人物论，楼台无地仰高风。
天马山游眺
作者：董其昌
朝代：明

天畔峰形望里微，到来烟霭破岩扉。半空疏梵虚无落，上界天花历乱飞。百里湖光开水镜，一山云气晃人□。何须回首听钟后，巳觉青莲社可依。
太傅都尉万瞻明先生移居赐第诗以贺
作者：董其昌
朝代：明

凌云材料化人营，锡瑞鸣珂意气生。雅尚肯骄三太贵，恩华曾历四朝平。悠然凤吹怀仙引，不尽鸿冥扈圣情。十二楼台迷处所，惟馀星使得知名。
太庙荐麦
作者：董其昌
朝代：明

閟宫朝启肃精禋，御苑来牟及荐新。九叶灵光开大历，双岐瑞颖献昌辰。风回玉几馨先稷，露裛金茎洁似蘋。一自寝园祈报后，于皇清颂遍周民。
宋献如中舍自塞上归寿两尊人以诗送行
作者：董其昌
朝代：明

昼归不羡尉陀装，綵服趋庭乐未央。阁下承恩双宝箓，堂前含景两干将。应多仙侣携麟脯，更有名王致酪浆。遥识玉关翘首处，本公金母白云乡。
宿滕阳驿
作者：董其昌
朝代：明

滕阳古城曲，停辔独依依。心壮尝轻别，病来还忆归。火山驱马瘦，蒲渚上鱼肥。何必羊肠坂，方知叱驭非。
宿羊山驿
作者：董其昌
朝代：明

莽莽平沙路，登临更一奇。河流消楚汉，碑石记淳熙。鼓角因风迥，帆樯侯月迟。此中留憩者，半为问津疲。
宿谷城驿
作者：董其昌
朝代：明

岁晏促王程，宁辞带月行。罡风九野吼，残雪四郊明。宦辙嗟车耳，兵符问谷城。殷勤向关吏，霜角莫频声。
寄叶台山宗伯留都
作者：董其昌
朝代：明

鸥友鲈乡两不猜，石城秋霁净飞埃。最怜六代风流地，重有青莲赋凤台。
寄寿参知蒋象岩年丈时避地荆州
作者：董其昌
朝代：明

帝都花下佛名经，独旅荆南汉客星。贵竹几年无解甲，辽城何日拟还丁。寓公且赋非吾士，太史仍书旧御屏。当宁即今勤宪老，四朝人物剩仪刑。
寄怀总宪张华东
作者：董其昌
朝代：明

归舟初逗广陵涛，却忆联衡意气豪。执法星占三独坐，人伦月旦九方皋。谈深漏下更银烛，壶尽墙头过浊醪。如此风尘论交态，何殊猿鹤共蓬蒿。
寒原送别图赠聂井愚令君入觐
作者：董其昌
朝代：明

凫舄翩翩紫气间，寒原目送渺难攀。知无白集留行箧，刚贮溪藤一尺山。
寿万同吾锦衣六十初度
作者：董其昌
朝代：明

凌烟勋业故嶙峋，乔木千寻重世臣。圯上开山传遁甲，秋中初月庆生申。时将祖砚陈东序，重典亲兵扈北辰。若向揽揆论盛事，丹台兼可画麒麟。
寿东宁伯焦太夫人
作者：董其昌
朝代：明

椒邸慈帏燕喜哉，祝觞无数惣琼瑰。共言梦草能开国，可但君王为筑台。锦驭尚思仙鹿挽，带河晚跃化鱼来。西池虽有三青鸟，皈合莲华一品裁。
寿乔君原度七十
作者：董其昌
朝代：明

禁方亲授异人来，积有阴功七帙开。见说韩康从市隐，谁知弘景本仙才。烹将白石颜长驻，养得玄珠道未孩。庭下綵衣兼綵笔，恰宜红杏倚云裁。
寿信阳何太公
作者：董其昌
朝代：明

白云楼上白云封，彷佛群真礼赤松。自向龙门尊太史，不因凤羽识超宗。书成副本名山重，酒泛双茎湛露浓。有诏即颁灵寿杖，将无潇洒爱携筇。
寿史玉池奉常四首
作者：董其昌
朝代：明

张乐依然近洞庭，春还岛屿尽浮青。天王正月开卿月，常伯文星是岁星。共纪甫申钟岳瑞，仍看黄绮狎山灵。明光起草寅清业，不向揆初慰独醒。同依交戟眷余怀，晚结烟波社亦佳。霄汉声光高赤舄，湖山踪迹付青鞋。采芝且自烹金鼎，前席行当对玉阶。柏叶椒花持介寿，将无恼乱太常斋。松子从游似子虚，斯人真觉可安储。高冈漫说鸣无凤，直道今知史有鱼。黄发更添耆旧传，黼衣未改诤臣裾。差怜捉鼻东山日，尚可称诗拟九如。便殿亲闻天语温，陛前文子与文孙。贻谋故自官家事，抗疏能将国体尊。玄牝寻真河上解，皋比诗道洛川门。斯文大有千秋在，不向长源外传论。
寿史玉池奉常四首·其一
作者：董其昌
朝代：明

张乐依然近洞庭，春还岛屿尽浮青。天王正月开卿月，常伯文星是岁星。共纪甫申钟岳瑞，仍看黄绮狎山灵。明光起草寅清业，不向揆初慰独醒。
寿史玉池奉常四首·其三
作者：董其昌
朝代：明

松子从游似子虚，斯人真觉可安储。高冈漫说鸣无凤，直道今知史有鱼。黄发更添耆旧传，黼衣未改诤臣裾。差怜捉鼻东山日，尚可称诗拟九如。
寿史玉池奉常四首·其二
作者：董其昌
朝代：明

同依交戟眷余怀，晚结烟波社亦佳。霄汉声光高赤舄，湖山踪迹付青鞋。采芝且自烹金鼎，前席行当对玉阶。柏叶椒花持介寿，将无恼乱太常斋。
寿史玉池奉常四首·其四
作者：董其昌
朝代：明

便殿亲闻天语温，陛前文子与文孙。贻谋故自官家事，抗疏能将国体尊。玄牝寻真河上解，皋比诗道洛川门。斯文大有千秋在，不向长源外传论。
寿吴彦伦五十
作者：董其昌
朝代：明

新阳回建子，初度叶惟庚。卜筑逃虚意，登楼信美情。无吟非雪曲，有笔梦花生。何必贤良策，平津独晚成。
寿周绣海七十
作者：董其昌
朝代：明

金门避世意何如，又见宾筵祝哽初。自昔清言称卫壁，人今载酒访陶庐。海壖耆旧应添籍，江左风流事可书。恰羡黄花青女节，纷敷兰玉映庭除。
寿唐母吴太君六十
作者：董其昌
朝代：明

唐家恊相汉图章，曾向宫端进寿觞。庭际种兰思谢传，吟边泛柏拟共姜。凤毛等是金为友，鹊起终看玉作堂。顾我词林旧宾客，怀清无复感沧桑。
寿姜母贺孺人六十初度
作者：董其昌
朝代：明

玉堂清范似金堂，姜女班随谌母行。秀出羽毛丹是穴，阅来陵谷郁为岗。九如介寿歌松柏，六帙冰心照雪霜。不待潘舆驰凤阙，朱阳原说白云乡。
寿封侍御天目刘先生初度
作者：董其昌
朝代：明

方丈与清都，尧封信有无。卯金来太乙，庚度叶彭巫。万石家声大，三朋骨相殊。鸣珂傅祖砚，怀玉绍庭谟。遂振青毡旧，将同墨绶趋。凤毛元异种，鸾诰表鸿图。持满心尝下，登高胆尚粗。肯为车上舞，甘守谷中愚。令节书云后，徵词爱日符。绣衣将父意，綵笔得朋俱。绛老难为弟，荆丘比壮夫。惭非琼玖质，聊以庆悬孤。
寿彭景从待诏
作者：董其昌
朝代：明

曾从朝隐识星精，亥字今看乐寿并。绛帐每听堂后曲，朱颜方酿雉头羹。时逢尧舜宁虚贵，归事羲皇好达生。世出世间多胜业，幔亭何必减蓬瀛。
寿恂庵盛中舍六十
作者：董其昌
朝代：明

忆昔论交舞象年，更欣迟晚望衡偏。龙门却隐庞居士，鹤骨真同葛稚川。种就素封千亩竹，飞来丹诏五云笺。祝觞可但称松茂，玉树芝兰绕膝前。
寿敬新杜封公七帙
作者：董其昌
朝代：明

烟水年年长五湖，閒勋耐可叶龙图。直愁野鹤轻逋客，漫向雕虫老壮夫。梦到清都当有署，赐来灵寿未将扶。揽揆不作寻常祝，庭际桐阴凤引雏。
寿新安友人八十
作者：董其昌
朝代：明

幽人胜赏傍天都，手佩真形五岳图。蓬矢问年同绛老，黄金散尽比陶朱。繇来种德期兰茁，行见鸣皋引鹤雏。顾我怀贤同小谢，花源倘许入林无。
寿曹太母
作者：董其昌
朝代：明

紫盖峰头三素云，霓旌鹤驾拥元君。黄山亦有仙灵迹，彤管兼书玉洞文。
寿朱敬韬母太夫人
作者：董其昌
朝代：明

飘萧鹤发素风存，设帨先春意可论。綵袖两行天下士，锦堂十道日边恩。仙名旧注金人掌，皎节疑临玉女盆。为问曲江花万簇，不知何色是宫萱。
寿李方城宪幕八十
作者：董其昌
朝代：明

早岁论交在射宫，閒居欣赏胜情同。看君玉树风尘外，酌我金罍耄耋中。粤峤回车官任拙，吴绡泼墨醉能工。东都九老香山社，逾百遐龄属李翁。
寿汪孺仲五十
作者：董其昌
朝代：明

岩上论交年颇多，诗成五十未蹉跎。每从朗月思玄度，时见临池逼永和。家督几谁栽让树，童颜无恙似恒河。采真莫滞黄山屐，九点芙蓉待尔过。
寿沈文学
作者：董其昌
朝代：明

中秋临闰月，廿载一来旋。昔著生申瑞，今逢出震年。悬弧良有始，合壁岂徒然。初度离骚记，高文作赋传。尚书江右秀，洗马乐家怜。骥种能千里，鹏图上九天。明廷方重少，谁在洛阳先。
寿潘中舍顾夫人六帙
作者：董其昌
朝代：明

海上三山春色早，青池阿母驰青鸟。南岳存华初度年，霞缨朱佩光缭绕。遥遥华冑两名家，辟疆之竹河阳花。紫薇凤阁连三殿，彤管鸾章贲六珈。廿载金门称避世，鸡鸣赠佩寻常事。道韫终多林下风，秦嘉每报途中字。超然燕处诵黄庭，鬒发朱颜学鍊形。能将谌母兼庞母，能解珠经胜玉经。檀施铢衣香积饭，缤纷幢盖天花散。绣佛钋神大内知，琳宫贝藏来真旦。不因福果尚空虚，龙女能衔照乘珠。诗有鸣鸠章壶范，人同兰玉绕庭隅。九华烂熳元宵候，梅花恰与优昙逗。称觞宁羡八千春，载笔敢从中垒后。
寿王三槐文学
作者：董其昌
朝代：明
体裁：七言律诗

墙东避世意何如，一壑烟霞万卷书。胜赏时时凭蜡屐，名流往往驻轩车。即看槐室称觞日，恰值兰亭被禊馀。顾我丹砂犹未就，醉乡司马为君除。
寿王三槐文学
作者：董其昌
朝代：明

墙东避世意何如，一壑烟霞万卷书。胜赏时时凭蜡屐，名流往往驻轩车。即看槐室称觞日，恰值兰亭被褉馀。顾我丹砂犹未就，醉乡司马为君除。
寿王逊之玺卿母六十
作者：董其昌
朝代：明

皇华何事缓仙旌，六帙慈帏拜庆情。好及龙飞传国宝，先怀乌哺进君羹。云璈九奏陪天姥，露掌双承见月卿。今日圣朝崇孝治，推恩谁似相门荣。
寿王闲仲六十
作者：董其昌
朝代：明

凤毛麟趾似晨星，大雅于君见典刑。隐后公车虚劝驾，吟边游刃发初硎。壮心不尽屠龙技，道貌全符相鹤经。二美千秋垂世业，重看父子播馀馨。
寿王霁宇大司马
作者：董其昌
朝代：明

剑履星辰切斗边，纻衣□发醉花前。午桥且自安鹏息，亥字宁须论大年。十赉恩华明主意，九还真诀异人传。祝觞愧我无新语，借取山阳乐志篇。
寿王黄门封君
作者：董其昌
朝代：明

南极星光似斗缠，掖垣花并绛衣鲜。黄金几散鸱夷子，白社同尊畏垒贤。双掌恩华明主赐，九还真诀至人传。祝觞漫进鸠头杖，陈取青蒲献纳篇。
寿程孝廉卿虞五十
作者：董其昌
朝代：明

蘧子知非日，平津对策年。掊风轻九万，奏牍富三千。琴写山兼水，杯中圣与贤。看君多道貌，班缀玉宸前。
寿章公觐虞部
作者：董其昌
朝代：明

夏木阴森四月初，余东风景近何如。斯人只合青山老，慢世萧然白石居。未艾巳能辞组绶，及耆争看指干旟。行藏吾辈还相让，采药浇花共著书。
寿纳言许惺初七帙
作者：董其昌
朝代：明

鹤驭与鸾骖，宁闻剑履参。何如铉鼎贵，更发蕊珠函。今日矶边吕，当年柱下聃。鸣琴单父记，飞舄尚方谙。骢马金台骤，蝉貂柏府簪。羊肠曾不顾，龙颔直教探。如矢心何壮，颓纲力拟担。因怀扇枕恋，不逐饱帆贪。乐志长衡水，论才自杞楠。枫宸思太岳，霜镜凛寒潭。九列恒虚左，千寻立斗南。景先真巨手，玄度故清谈。鲁囧毛成锦，秦淮柳正毵。纳言虞典重，优诏主恩覃。漫尔前薪积，何妨晚蔗甘。永贞爻用六，不朽事兼三。兴替关黄绮，逍遥足翠岚。登高大夫赋，中酒圣人耽。谢傅庭生玉，陶公舆是篮。云林馀硕果，火宅现优昙。卿月秋光迥，文星爽气含。麻姑能擘脯，青女亦传柑。仙长颁真箓，天书降蔚蓝。荣观四朝盛，雍拜五更堪。有客咸歌郢，纷吾亦步邯。宝刀情不浅，琼玖报犹惭。开社香山后，论交若水涵。蒲轮将有劝，莫倚挂瓢憨。
寿范长倩学宪七十
作者：董其昌
朝代：明

世业城南尺五天，掖垣花映綵衣鲜。似开丹穴春申浦，恰捧纶书绛亥年。浣沐恩华明主赐，逍遥真诀主人传。祝觞漫进鸠头杖，鹤背洪厓与拍肩。
寿莫方亭
作者：董其昌
朝代：明

清世家声万石门，典刑犹有白眉存。亦知骠骑名同贵，即在墙东道益尊。老去香山犹小友，岿然西岳绕儿孙。钓矶不羡君王梦，二月天边雨露温。
寿莫简庵
作者：董其昌
朝代：明

舞象论交忆聚萤，相看七十鬓犹青。史才可但家为政，寿种弥增帝与龄。天老密传河上解，伏生初定壁中经。称觞揽取秋岩桂，不向江蓠慰独醒。
寿萧封翁八十
作者：董其昌
朝代：明

星郎拜庆日，华衮玉宸前。解老从河上，真封比渭川。应知众父父，别有大年年。一卷循良传，何如拔宅仙。
寿蒋八公庶常祖母八十有八
作者：董其昌
朝代：明

清浅阅蓬莱，名家燕喜开。霜封三径后，云烂五花裁。姆训传迁里，君恩陋筑台。大慈飞凤羽，叠肖总珠胎。贻厥文孙起，为光祖德培。雕虫尔雅笔，绣虎石渠才。不负含饴意，将乘戏綵回。策先董子对，拜后鲁公陪。汎柏千秋节，滋兰百亩恢。潘舆星驾耳，刘报日悠哉。宝俭车犹鹿，忘忧背叶鲐。剑芒孤舄奕，婺綵切昭回。冰雪真人骨，烟霞谌母杯。翻然祝觞语，何以报琼瑰。
寿诸德祖
作者：董其昌
朝代：明

瑶琴入夏奏南熏，知是揆初楚曲分。赏誉久归高士传，著书今守太玄文。沉冥肯匣干将剑，婉娈常依谷水云。顾我怀仙成汗漫，素交祗狎海鸥群。
寿谢使君象三
作者：董其昌
朝代：明

凤毛标格迥难齐，百里犹称枳棘栖。露酿江花符制锦，霜悬水镜渺燃犀。輶轩载笔书驯雉，闾井还淳似祝鸡。若向黑头论介寿，天章一道紫为泥。
寿谢山持礼垣封翁仲秦五十五
作者：董其昌
朝代：明

闽山何处是方壶，古木云林著谢敷。芝简并疏偕隐贵，艾年犹及服官呼。龙门创草千秋史，绛阙真形五岳图。綵服趋庭何以寿，谏垣一卷照青蒲。
寿赵公益光禄五十以闽县令封
作者：董其昌
朝代：明

不因簪绂恋京华，里有鸣珂赵世家。籍甚超宗毛是凤，依然江令笔生花。郁林素业惟传石，闽峤官邮不饷茶。为问玄亭当日事，引觞曾否寿侯巴。
寿郭光山太仆
作者：董其昌
朝代：明

亢村自昔产人豪，吏部文章北斗高。卿月辉辉膺异数，晨星落落此同袍。壮猷不尽汾阳意，雅量宁虚郭泰褒。闻说还丹有真诀，不令青鬓点霜毛。
寿阮给谏太孺人九十封孺人七十
作者：董其昌
朝代：明

圣主求忠孝德门，词臣报母藉君恩。遥将綵服娱双寿，直秉丹心奉至尊。花发掖垣高北阮，云开天际接西昆。明光起草旂常业，何限慈闱乐事蕃。
寿陈太史尊公大方岳涧云七十
作者：董其昌
朝代：明

石家孝谨闻当代，苏氏文章甲九州。偕隐蚤安鸠杖赐，传经叠见凤台游。东山丝竹閒中赏，北涧烟霞象外收。试向仙官问名籍，也应姓字冠丹丘。
寿顾汇海文学
作者：董其昌
朝代：明

非熊诗社辟疆园，垂老逍遥隔世喧。家有赐书从柏府，閒来种树此桃源。名留湖海称高士，身阅沧桑悟道言。为寿正邻圆月候，霜轮却应聚星繁。
寿高孩之宪使四十
作者：董其昌
朝代：明

曾请长缨廿载前，新加大纛主恩偏。宁知岁月郎潜久，犹是春秋鼎盛年。狐矢正悬森戟库，兕觥交进斗茶天。同时九牧揆余者，多有悲歌老骥篇。专城四十尚为雄，况复东南倚折冲。虎视几当青眼客，鹰扬翻属黑头公。诞弥夏帝乘权始，赋有吴都在部中。极目奇云壶岛外，旌幢来自蕊珠宫。东海泱泱旧建牙，隼旟龙节玺书嘉。行间旗鼓高文苑，字里风霜凛法家。盾墨磨将毫散綵，幕莲开处剑生花。虽然方叔称元老，不似冯唐遇主赊。中朝推毂事防胡，江左留恂愿不孤。胆落鲸夷闻杖钺，恩沾鲛室见投珠。故应进履称孺子，未向雕虫许壮夫。起为清新开府寿，悬知泽畔揽揆殊。
寿高孩之宪使四十·其一
作者：董其昌
朝代：明

曾请长缨廿载前，新加大纛主恩偏。宁知岁月郎潜久，犹是春秋鼎盛年。狐矢正悬森戟库，兕觥交进斗茶天。同时九牧揆余者，多有悲歌老骥篇。
寿高孩之宪使四十·其三
作者：董其昌
朝代：明

东海泱泱旧建牙，隼旟龙节玺书嘉。行间旗鼓高文苑，字里风霜凛法家。盾墨磨将毫散綵，幕莲开处剑生花。虽然方叔称元老，不似冯唐遇主赊。
寿高孩之宪使四十·其二
作者：董其昌
朝代：明

专城四十尚为雄，况复东南倚折冲。虎视几当青眼客，鹰扬翻属黑头公。诞弥夏帝乘权始，赋有吴都在部中。极目奇云壶岛外，旌幢来自蕊珠宫。
寿高孩之宪使四十·其四
作者：董其昌
朝代：明

中朝推毂事防胡，江左留恂愿不孤。胆落鲸夷闻杖钺，恩沾鲛室见投珠。故应进履称孺子，未向雕虫许壮夫。起为清新开府寿，悬知泽畔揽揆殊。
封廷尉澄川李公七十偕寿
作者：董其昌
朝代：明

木公金母并仙班，偕隐高风此共攀。华衮承恩天北极，上尊赐出殿中间。兴来对月耽清圣，老去餐霞得大还。珂佩珊珊高献寿，于门不比翟门閒。
就李九日同郭次甫登金明阁
作者：董其昌
朝代：明

香阁瞰郊关，芳晨试共攀。不因寻白社，何以见南山。夕梵林端出，秋钟雨外閒。青萸更黄菊，无酒亦开颜。
己巳子月饮关使君浴元林司农署中次韵训首倡
作者：董其昌
朝代：明

兼隐云司客，行吟泽畔人。坐馀香作署，合处剑为津。问节飞灰近，催诗刻烛频。书家真有圣，交道不无神。鱼乐初忘沼，星车易转轮。缄情授关子，鸿宝亦非珍。
帝京篇
作者：董其昌
朝代：明

涧瀍风雨会，殽函天地区。河山灵气有迁换，一一拱北开皇都。皇都险扼居庸麓，不断华夷山矗矗。八圣经营巩帝图，三犁扫涤维坤轴。形胜曾标天府雄，烟花复道画图中。势压九龙丹地迥，云中千雉禁城重。中天阊阖开宫扇，承露□茎霄汉见。凌风却月斗嶙峋，建章鳷鹊巃崽观。太液池边白玉堤，蓬莱阙上紫金泥。浴天巨浸疑通汉，耀日层楼为祝釐。长安甲第干霞起，四术九衢乎若水。朝闻珂佩接西清，夕听歌钟喧北里。道旁无复酒人悲，碣石徒传拥帚台。击壤应多尧市曲，和歌时出柏梁裁。吾闻都邑四方极，升平繁侈穷物力。纵赋长杨讽几何，高髻之谣良可则。京华春色日边舒，蔀屋遐陬岂尽如。愿辟九重明四目，不使人间有向隅。
平海篇为大中丞邹平张公
作者：董其昌
朝代：明

圣武布遐陬，肤功张仲优。师中推长子，晋锡重康侯。忆昨闽邦震，真成海若羞。鹤轩终怯战，虎穴敢深求。遂使邻为壑，谁知幄有筹。戈宁韬箧止，病岂养痈瘳。大创真长策，先声乃伐谋。如霆施号令，木雨夙绸缪。且欲安吾圉，何能效彼尤。元戎搴大纛，猛将建朱斿。直捣飞云窟，长驱靖海洲。望洋欣筑观，誓众欲焚舟。列炬龙衔烛，连营蜃接楼。灌坛飞破块，斋斧耀纯钩。飓起屏翳助，烟消鬼蜮愁。饥蛟膏染锷，毒鳄骼填沟。兽困皆崩角，鱼悬作缧囚。亦知矜族类，庶可报虔刘。舴艋乘宵遁，萑苻蔽野搜。若为骄虿尾，即巳陨旄头。饮至芙蓉幕，欢腾杖杜讴。任公缗既举，谢傅奕徐收。甫颂风方穆，铙歌秘可抽。冲皇回赫怒，天语奖分猷。贺凯开阊阖，陈俘对冕旒。卿能纡□□，国且巩金瓯。枢密将真拜，冰衔尚薄酬。襄阳元凯镇，河内寇恂留。客有维桑恋，曾怀楚木忧。用兵存后法，载笔踵前修。班掾多虚美，昌黎耻暗投。磨厓吾有勒，端拟照千秋。
广文有之任彭城者诗以赠行
作者：董其昌
朝代：明

傲吏翛然隐射宫，星轺迢递又徐东。荆湖云散千峰火，萧沛秋生大国风。梦到吴门寻旧社，閒登汉垒笑时雄。亦知不尽谈经意，绪论还期虎观中。
广陵舟次题房侍御画竹
作者：董其昌
朝代：明

一派湖州画里诗，娟娟疏筱两三枝。朝来邗水帆前雨，正是龙孙长箨时。
广陵道中送戴振之表弟南还
作者：董其昌
朝代：明
体裁：七言律诗

一夜春随客共归，莺花岐路意多违。天涯结客同修禊，物候催人几换衣。壮士悲歌孤筑远，离堂风雨暮钟微。可堪添入江淹赋，回首随堤柳絮飞。
广陵道中送戴振之表弟南还
作者：董其昌
朝代：明

一夜春随客共归，莺花岐路意多违。天涯结客同修褉，物候催人几换衣。壮士悲歌孤筑远，离堂风雨暮钟微。可堪添入江淹赋，回首随堤柳絮飞。
庐山东林寺夜宿
作者：董其昌
朝代：明

偃息东林下，悠然澹旅情。泉归虎溪静，云度雁天轻。苍藓封碑古，优昙应记生。预悉钟鼓动，扰扰又晨征。
廉宪王母诰封张太恭人七十寿诗张太恭人刲股血诚神明降鉴天子既表怀清之宅复疏观察之恩荣名所归吉祥来集兹大夫盟府纪功祝釐竣事正当太夫人七帙设帨之辰是日也白华朱萼赓束晢之诗青鸟丹砂受西池之箓九牧之中三乐咸备诗以为贺
作者：董其昌
朝代：明

不惜残肌喷病姑，人间有此禁方无。锦车为御周申甫，丹诏重褒女丈夫。天上麒麟朝魏阙，云端鸡犬驻洪都。祝觞一卷援神契，侑以真形华岳图。
廷评潘同江尊阃顾夫人六十余既为长歌祝觞内子复请此图寿之并题一绝
作者：董其昌
朝代：明

金粟如来丈室中，瑶池阿母海门东。拈将一片烟霞色，知是诸天第几宫。
张君山丈北游作此为赠时时展观家山不远
作者：董其昌
朝代：明

万壑千峰拥大行，半归粉本半奚囊。故应眼孔无拳石，凭寄乡心到草堂。
征虏将军出塞歌
作者：董其昌
朝代：明

皇家执契静三边，将军更事勒燕然。心知骄子须大创，耻看烽火照甘泉。身挟期门射雕子，匣里吴钩泠于水。雕戈赤羽三千骑，落日黄云一万里。是时和高塞草枯，我兵勇气先吞胡。连空幕影随尘遁，竟夕笳声喑不呼。将军麾下都侠烈，誓刳胡肠饮胡血。箭锋直挂青海湾，刀镮宁顾天山月。健儿手握月支头，夺得燕然胡虏愁。功成不受封侯印，只为长缨志欲酬。
徐勿斋太史省觐太夫人诗以寿
作者：董其昌
朝代：明

因看景让举杯图，知是慈闱有令谟。能赞五噫安大隐，朅来三岛下仙姑。家声铉鼎归丸胆，天宠丝纶报辟纑。献岁承明催入直，板舆行著锦云扶。
忧旱吟
作者：董其昌
朝代：明

忧国愿年丰，岁事屡艰虞。经春书不雨，首夏犹脩雩。油云若待族，闾里都向隅。未必金石流，其如禾麦枯。不晓神灵意，果为乾封乎。我欲登天门，为众吁以呼。圣道方冲融，时霖应岂诬。将无水貉尤，傥尔肥遗辜。屯膏感玄象，修禳关庙谟。于公一平谳，犹腾焚尪巫。况乃吾皇仁，嘘吸通轧枢。愿进云汉篇，庶望商霖濡。六事既改观，三农亦登苏。恨无双羽翼，空抱蒿目愚。
恭读宣宗皇帝御制翰林院箴
作者：董其昌
朝代：明

峥嵘木天署，七曜垂精芒。璇题揭周训，□渗炳尧章。念此司言重，温语申官常。谈经入禁籞，起草直明光。地望洵清切，恩华难对扬。俊又思献纳，台衡燮阴阳。公私慎涂轨，仁义为提纲。玄微剖幽眇，森严含风霜。烺烺金版迹，照曜白玉堂。所以章圣时，侍从多贤良。戒石制巳陋，飞白不足方。愿言镂心骨，佩服终弗忘。
惠山黄园
作者：董其昌
朝代：明

烟景驻征骑，晴林踏落花。因听绿水曲，忽到赤松家。鱼鸟向人近，楼台俯郭斜。更携馀兴去，丝管隔窗纱。
房村夜宿刘庄谈河事
作者：董其昌
朝代：明

柳外青帘飏晚风，宣房遗迹草连空。谁知半卷河渠记，惬在停骖野语中。
挽苏烈女二首
作者：董其昌
朝代：明

战垒多新鬼，衡茅表大家。所生真不忝，之死更靡他。青冢颜何厚，崩城事共嗟。贞魂化雌剑，直可净胡沙。国恤传江汜，王风续汝坟。问名曾未字，殉节岂恒闻。马革嗟何及，鸿毛死更芬。史书苏媛事，宁数锦回文。
挽苏烈女二首·其一
作者：董其昌
朝代：明

战垒多新鬼，衡茅表大家。所生真不忝，之死更靡他。青冢颜何厚，崩城事共嗟。贞魂化雌剑，直可净胡沙。
挽苏烈女二首·其二
作者：董其昌
朝代：明

国恤传江汜，王风续汝坟。问名曾未字，殉节岂恒闻。马革嗟何及，鸿毛死更芬。史书苏媛事，宁数锦回文。
敕赐午门百麦饼宴恭纪
作者：董其昌
朝代：明

社筵重举五朝仪，衎衎千官式晏迟。列鼎几承明主赐，回波不数近臣词。麦秋好及樱桃信，肉食能忘藜藿私。为问大酺颁汉诏，何如含哺颂尧时。天门詄荡御筵宽，宣示来牟得岁欢。惟借宫云成夏屋，坐依文石序周官。畴风暗入瑶琴奏，鼎实将同玉粒看。从说闵农劳旰食，也欣臣子遍加餐。珑上云栖穫事兴，似于东作报秋登。亦知三秀为时贵，共诧双岐是瑞徵。化国雨旸蕃草木，天厨霜雪酿肴烝。却惭咫尺承恩者，欲续嘉禾病未能。尝新诏墨九霄温，簪笏晨趋建礼门。谷有嘉名居稷后，天临广宴陋膏屯。大烹巳叶彤弓什，正席先叨熟釜恩。恰值百年脩旷典，肃宗皇帝圣文孙。
敕赐午门百麦饼宴恭纪·其一
作者：董其昌
朝代：明

社筵重举五朝仪，衎衎千官式晏迟。列鼎几承明主赐，回波不数近臣词。麦秋好及樱桃信，肉食能忘藜藿私。为问大酺颁汉诏，何如含哺颂尧时。
敕赐午门百麦饼宴恭纪·其三
作者：董其昌
朝代：明

珑上云栖穫事兴，似于东作报秋登。亦知三秀为时贵，共诧双岐是瑞徵。化国雨旸蕃草木，天厨霜雪酿肴烝。却惭咫尺承恩者，欲续嘉禾病未能。
敕赐午门百麦饼宴恭纪·其二
作者：董其昌
朝代：明

天门詄荡御筵宽，宣示来牟得岁欢。惟借宫云成夏屋，坐依文石序周官。畴风暗入瑶琴奏，鼎实将同玉粒看。从说闵农劳旰食，也欣臣子遍加餐。
敕赐午门百麦饼宴恭纪·其四
作者：董其昌
朝代：明

尝新诏墨九霄温，簪笏晨趋建礼门。谷有嘉名居稷后，天临广宴陋膏屯。大烹巳叶彤弓什，正席先叨熟釜恩。恰值百年脩旷典，肃宗皇帝圣文孙。
敕赐百官午门凉榚宴恭纪
作者：董其昌
朝代：明

降霜应省百工劳，广陛长筵许共叨。天乐九成重用九，神霄高处即登高。但将观朵酬青女，底事归遗涴锦袍。等是授衣开令节，恰逢仙掌饫恩膏。建章月晓听霜钟，有诏分甘庆泽浓。巳见铁耕归甑爨，谁知粉米补山龙。馨香馋鼎餐英候，舄奕桓圭辑瑞容。圣主考文天雨粟，故拈糕字慰三农。
敕赐百官午门凉榚宴恭纪·其一
作者：董其昌
朝代：明

降霜应省百工劳，广陛长筵许共叨。天乐九成重用九，神霄高处即登高。但将观朵酬青女，底事归遗涴锦袍。等是授衣开令节，恰逢仙掌饫恩膏。
敕赐百官午门凉榚宴恭纪·其二
作者：董其昌
朝代：明

建章月晓听霜钟，有诏分甘庆泽浓。巳见铁耕归甑爨，谁知粉米补山龙。馨香馋鼎餐英候，舄奕桓圭辑瑞容。圣主考文天雨粟，故拈糕字慰三农。
昭君村
作者：董其昌
朝代：明

北使迎亲奉诏书，锦车从此换穹庐。交河衰草随愁尽，岂是婵娟堕地初。
曲阿孙山人过访鸳湖旅舍
作者：董其昌
朝代：明

数载掩荆扉，重来似鹤归。贫惊故吾甚，狂与世情违。岁俭谁供秫，霜寒未授衣。当湖惜别处，烟雨夜霏霏。
望岱
作者：董其昌
朝代：明

吁骇看山眼，迢遥岱色分。应为天下雨，不断封中云。汉简千秋秘，秦松万壑闻。何当驰匹练，高揖碧霞君。
朱衣白比部为尊人讼冤事竣还朝送之
作者：董其昌
朝代：明

遄归不为锦衣游，壮尔春秋大复雠。疏有青霜含楚些，誓将白水拂吴钩。寒原得句梅花骑，渃日分襟橘柚洲。輶史若为酬帝问，五湖亦自起边愁。
李临淮太保惟寅席上
作者：董其昌
朝代：明

凌烟世业带河盟，手握风云护汉京。几试韬钤无对垒，即论诗句亦长城。朋簪夜散莲花幕，刁斗秋闲细柳营。若向燕然磨片石，属铭宁复藉班生。
杜日章将军榆溪钓隐图
作者：董其昌
朝代：明

濠梁之乐子非我，欸乃一曲秦无人。手铸黄金为少伯，头簪青笠比玄真。胡儿饮马留泉脉，海客盟鸥问水滨。烟艇莫言空载月，半营鱼阵半垂纶。
杨淇园侍御巡方事竣仍视学南畿诗以为赠
作者：董其昌
朝代：明

诏墨九重温，文星执法尊。朱轩穷海国，绛帐启桥门。水镜名先著，风霜气巳吞。遥知拜庆日，桃李解酬恩。才子河东赋，仙郎柱后文。人仍依绣斧，士总附青云。子舍乘骢路，天闲选骥群。何须占剑气，知动斗牛分。
杨淇园侍御巡方事竣仍视学南畿诗以为赠·其一
作者：董其昌
朝代：明

诏墨九重温，文星执法尊。朱轩穷海国，绛帐启桥门。水镜名先著，风霜气巳吞。遥知拜庆日，桃李解酬恩。
杨淇园侍御巡方事竣仍视学南畿诗以为赠·其二
作者：董其昌
朝代：明

才子河东赋，仙郎柱后文。人仍依绣斧，士总附青云。子舍乘骢路，天闲选骥群。何须占剑气，知动斗牛分。
枯木
作者：董其昌
朝代：明

散木无文章，中林有先伐。连蜷而离奇，仙槎与禅筏。
柏乡道中寄张蓬玄中丞
作者：董其昌
朝代：明

九流清鉴属方甄，成德军声紫电振。帝念股肱三辅重，师中耳目一时新。应多泛水依莲幕，无复驱车避柏人。为问累累金虎印，谁能先徙突前薪。
柏舟奇节为马太母颂
作者：董其昌
朝代：明

凫舄初临齑臼辞，琼瑶共叶柏舟诗。不须更上陈情表，帝遣彤书赞女师。
次詶姜仲文
作者：董其昌
朝代：明

南徐曾接采真游，尊酒空江落木稠。共我五湖分半席，怀人一日抵三秋。龙门忽枉山藏副，鸿宝能开泽畔愁。见说人豪犹好在，未容馀子漫登楼。
次韵詶叶少师台山赠行四首
作者：董其昌
朝代：明

东朝联事步清尘，牢落灵光亦主臣。奉诏偶然因旧学，趋班直讶著陈人。纷纶津邸宾僚盛，詄荡天门羽翼新。纵是枯桐蒙赏激，詶知恐异爨馀薪。素衣端合避京尘，留滞繇来说史臣。敢赋湘累愁帝子，但唫篱菊比皇人。钟山猿鹤寻盟晚，泽国莼鲈发兴新。为问陆沉成底事，征车生耳等劳薪。沉沦不解叹风尘，攀鼎含情侍从臣。巳分浮家称钓客，那将慧业厕文人。玉杯繁露书多逸，石室阳秋例更新。六代江山饶吏隐，移文恐不到前薪。驱车宛叶逐游尘，春出秋归似雁臣。闻道晚来差丧我，论才少且不如人。石渠书拟雠同异，金屋恩须问故新。入洛愧虚先达荐，初衣仍返会稽薪。
次韵詶叶少师台山赠行四首·其一
作者：董其昌
朝代：明

东朝联事步清尘，牢落灵光亦主臣。奉诏偶然因旧学，趋班直讶著陈人。纷纶津邸宾僚盛，詄荡天门羽翼新。纵是枯桐蒙赏激，詶知恐异爨馀薪。
次韵詶叶少师台山赠行四首·其三
作者：董其昌
朝代：明

沉沦不解叹风尘，攀鼎含情侍从臣。巳分浮家称钓客，那将慧业厕文人。玉杯繁露书多逸，石室阳秋例更新。六代江山饶吏隐，移文恐不到前薪。
次韵詶叶少师台山赠行四首·其二
作者：董其昌
朝代：明

素衣端合避京尘，留滞繇来说史臣。敢赋湘累愁帝子，但唫篱菊比皇人。钟山猿鹤寻盟晚，泽国莼鲈发兴新。为问陆沉成底事，征车生耳等劳薪。
次韵詶叶少师台山赠行四首·其四
作者：董其昌
朝代：明

驱车宛叶逐游尘，春出秋归似雁臣。闻道晚来差丧我，论才少且不如人。石渠书拟雠同异，金屋恩须问故新。入洛愧虚先达荐，初衣仍返会稽薪。
武夷陈司马云窝二首
作者：董其昌
朝代：明

舟随五曲棹歌行，百叠松篁绕画楹。直与列仙争选胜，不妨游子自寻盟。隔溪云色沉峰色，逢夜滩声映瀑声。莫是乘槎星汉上，试将名姓问君平。司马何年赋遂初，幔亭深处结精庐。蔽亏日月开天小，出没烟岚入槛虚。峡口忽闻猿叫断，沙痕时印虎踪疏。跨君池上冲霄翮，搆取清微大洞书。
武夷陈司马云窝二首·其一
作者：董其昌
朝代：明

舟随五曲棹歌行，百叠松篁绕画楹。直与列仙争选胜，不妨游子自寻盟。隔溪云色沉峰色，逢夜滩声映瀑声。莫是乘槎星汉上，试将名姓问君平。
武夷陈司马云窝二首·其二
作者：董其昌
朝代：明

司马何年赋遂初，幔亭深处结精庐。蔽亏日月开天小，出没烟岚入槛虚。峡口忽闻猿叫断，沙痕时印虎踪疏。跨君池上冲霄翮，搆取清微大洞书。
汪子归新安送别
作者：董其昌
朝代：明

结侣向林丘，披襟事事幽。清尊文字饮，高枕画图游。寂寞玄亭路，苍茫钓客舟。何当送归夜，风雨满西楼。
泖塔夜坐
作者：董其昌
朝代：明

烟沙回驭日，香海逗帆初。雨挟涛声急，云濛树势疏。雨涯宁辨马，后夜忽闻鱼。不是毗耶室，匡床得晏如。
泖湖春泛
作者：董其昌
朝代：明

野涉有同人，云帆试早春。能将催榜兴，更入聚沙因。水国龙犹蛰，香台鸟亦驯。祗林经浩劫，暗逐岁华新。
涿鹿道中
作者：董其昌
朝代：明

逐北追奔踰涿邪，燕然片石向胡誇。何当手袖凌云笔，只按渔阳鼓韵挝。
涿鹿道中赋得陌上尘
作者：董其昌
朝代：明

每与群动起，氤氲蒲大堤。随风萦柳絮，碾地扑花泥。不受文犀辟，相吹野马迷。明朝御沟近，可似濯缨溪。
清源狄将军席上观女乐
作者：董其昌
朝代：明

急管繁弦写竹枝，听来不作异乡悲。六千君子旧名将，两队美人新教师。遂许羁心抛绿醑，可无佳句比红儿。若论湖海鸥盟在，再入花源未可知。
清秋瀛州亭论学
作者：董其昌
朝代：明

我生宣尼后，雅意窥道源。雕虫愧小技，鱼蠹综群言。空玄费研剖，怅怅岐路繁。幸兹先觉者，秉铎开蒙昏。幽讨濂与洛，上穷羲与轩。秋空发灵籁，水落见天根。吾无隐乎尔，目击教巳存。虚往而实归，玄亭何足论。记取瀛洲会，风规百世尊。
游匡山
作者：董其昌
朝代：明

策杖与云平，濛濛空际行。烟江中岭尽，星斗下方横。不隔诸天路，差疑五岳名。谁知游楚客，顿使九愁轻。
游灵岩山
作者：董其昌
朝代：明

选胜从初地，伤秋问故宫。周遭悬径仄，明灭远湖空。人阅台游鹿，碑看墨戏鸿。共携高士传，展读乱云中。
游灵岩山范园
作者：董其昌
朝代：明

三径我频到，千峰自掩门。停云吴会思，白雪郢中翻。豹隐神逾王，龙图谊益敦。年来多道貌，因事五千言。
满庭芳·题画
作者：董其昌
朝代：明

宿雨初收，晓烟未泮，浮云都逐飞鸿。文君翠黛，一霎变颦容。多少风鬟雾鬓，青螺髻、飘堕空濛。频骋望，征帆灭处，远霭与俱穷。古今来画手，谁如庄叟，笔底描风。有江南一派，北苑南宫。我亦烟霞骨相，闲点染、懞懂难工。但记取、维摩诘语，山色有无中。
玉鸠歌寿陈子有观察
作者：董其昌
朝代：明

白云何来照象罔，不作寻常珂佩响。于阗之玉昆吾刀，雕琢鸠形大于掌。恰称仙人九节筇，颁自君王灵寿赏。撑柱倾天会有时，披寻福地能萧爽。八千岁月老堪扶，十五连城差足享。昔有卢敖曾挟之，垂赤豹兮骖文螭。飞扬跋扈污漫期，手佩玉鸠如佩觿。狡狯变化儿童嬉，掊风作雨尔所为。天老倦游鸠倦飞，龙梭一跃归葛陂。杖化葛陂龙，鸠啼昆丘树。回翔抵鹊村，更与非能遇。五更祝哽布初筵，九十造朝随舄履。帝师绵邈鸟不闻，巢居谁与接慇勤。一从鼠璞邀高价，那见鹰眸好策勋。神物悠悠委草莽，野人得以遗山长。白璧应难荐十双，青蛙那可消几两。悬矢知当屈揽初，挂钱便起黄垆想。蒲坂平阳辑瑞新，万壑千岩胡独往。玺书一日下安车，玉鸠飞向铜龙上。
甫里夜泊詶许玄祐中舍
作者：董其昌
朝代：明

谁知玄度宅，又在五湖汀。隐几时生白，雠书几杀青。鸭池春浸月，渔火夜浮星。自笑烟波艇，频年问此亭。
画家霜景与烟景淆乱余未有以易也丁酉冬燕山道上乃始悟之题诗驿楼云
作者：董其昌
朝代：明

晓角寒声散柳堤，千林雪色亚枝低。行人不到邯郸道，一种烟霜也自迷。
画扇赠别憨师戍岭表
作者：董其昌
朝代：明

参得黄梅岭上禅，魔宫虎穴是诸天。赠君一片江南雪，洗尽炎荒瘴海烟。
留别侯六真司农
作者：董其昌
朝代：明

剑履瞻民部，星辰托友昆。家如移社曲，容许傍夷门。易接铜龙武，难虚镜水恩。春风杨柳陌，意气罄离尊。
留别王慧生典籍
作者：董其昌
朝代：明

五陵裘马太纵横，谁信阳元是庆卿。燕市酒人看尔在，青门回首不胜情。
癸亥元日与林茂之焦焦氏易林贻以福橘五颗□之有作依韵和之
作者：董其昌
朝代：明

诗谶含情硕果深，琼琚落落报甘临。玄亭文字都传古，楚颂风流又见今。倘许奕来成坐隐，有如怀去惬童心。霜苞巳逗先春信，东阁官梅未易侵。
登翠微亭
作者：董其昌
朝代：明

烟迷杨柳洲，水拍芙蓉岸。我忆南湖秋，西山暮云乱。
省耕图
作者：董其昌
朝代：明

融风煽时燠，东皋农事起。田畯遵时令，平秩从兹始。沟塍纡以直，畚锸烟云里。腰镰乍刈葵，携馌齐□□。炊黍鹑野际，熙阳鸾旂丽。京坻襜襜衣，剡剡染场履。天近雨粟多，日临土膏美。汗漫八骏游，芜没三推址。眷此省耕仪，风规传画史。愿置黼座前，劳农振前轨。
看花
作者：董其昌
朝代：明

众芳春首未全舒，似我浮家怨索居。薝卜林香琼树色，酹花应不为诸馀。
石鼓歌
作者：董其昌
朝代：明

世间相传墨薮书，五十六种名目奇。中有岐阳石鼓迹，籀文千载存风规。周道中兴震威武，五年巡狩修上仪。诸侯剑佩纷随逐，车如流水马飙驰。春蒐肃奉禽荒戒，告庙还镌金石辞。从官振彩銮山骨，琢成十数加劂剞。状如天上落星石，剖割混沌光陆离。雅颂之间格韵古，尊彝并列款识施。千年枯石经虫啄，百丈断厓蟠蛟螭。务光初翻到薤日，神禹手凿岣嵝时。数行剥落不成字，遗珠碎玉成逸诗。子云虽老应不解，仲尼删后赏者谁。嗟嗟秦人扫王迹，儒者六秇皆凌夷。隶文一起籀文废，俗趋简便真难支。邹峄之罘俄歇灭，阳米犹自尊相斯。神呵鬼护石鼓在，三代典型良可推。吾闻吏部希古道，一代山斗称宗师。绮靡馀习混雅正，眼见槌碎淮西碑。以兹感慨扣石鼓，恰如三掺声欢悲。寄言同学鸿都子，共挽文章八代衰。
祝英台宅
作者：董其昌
朝代：明

徙倚荒台畔，潺湲瀑水飞。因看江左右，却忆华山畿。化碧阴厓出，为云晚岫归。凄其前代事，端使胜情微。
祭风台怀古
作者：董其昌
朝代：明

泽国驱朝节，清时抚霸图。阵云犹壁垒，燐火或菰蒲。龙战何年事，鸿归后夜孤。繇来今古意，偏自集征途。
秋声
作者：董其昌
朝代：明

天宇三秋静，林皋众窍鸣。萧骚翻竹韵，嘹呖动檐声。带雁宵征急，迎蛩夕语轻。或从蘋未起，渐听谷中盈。寒杵遥空断，霜钟应候清。因风想珂佩，耿耿揽衣情。
秋夜有集得还字
作者：董其昌
朝代：明

逃虚城市里，踪迹远人间。结梦迷新路，题诗忆旧山。星河低坐冷，秋色逐人还。好及清言夜，君今且闭关。
秋夜读书
作者：董其昌
朝代：明

良宵迎爽至，旧简拂尘看。驹影过窗驶，萤光映室寒。唫馀砧欲度，捡处烛初残。漫讶边生卧，潜来太乙观。五车翻未易，尺璧宝非难。月幌牙签白，霜庭草带丹。居然照千古，糟粕笑侯桓。
秋日泛泖四首
作者：董其昌
朝代：明

帆前送目四天无，长泖云涛接具区。不以盈虚随海月，直于伯仲□江湖。澄鲜空水通禅观，浩荡烟波混钓徒。莫道行吟惟泽畔，采华幽兴未能孤。九点芙蓉堕淼茫，平川如掌揽秋光。人从隐后称湖长，水在封中表谷王。日落鱼龙骄夜壑，霜清钟磬度寒塘。浮生底阅风波险，欲问蒹葭此一方。白芷青兰夙有盟，浮天一叶带鸥轻。几经陵谷长为沼，似障波涛复化城。渔浦每看罾在屋，莼乡宁怅食无羹。只疑重向潇湘道，试听参差野赛声。遂作浮家海上翁，迢遥烟艇泬漻空。青螺拔地存尧市，白马凌波立梵宫。客有入吴观欲止，吾将泛斗路非穷。不须更喻迷津筏，自得遗珠象罔中。
秋日泛泖四首·其一
作者：董其昌
朝代：明

帆前送目四天无，长泖云涛接具区。不以盈虚随海月，直于伯仲□江湖。澄鲜空水通禅观，浩荡烟波混钓徒。莫道行吟惟泽畔，采华幽兴未能孤。
秋日泛泖四首·其三
作者：董其昌
朝代：明

白芷青兰夙有盟，浮天一叶带鸥轻。几经陵谷长为沼，似障波涛复化城。渔浦每看罾在屋，莼乡宁怅食无羹。只疑重向潇湘道，试听参差野赛声。
秋日泛泖四首·其二
作者：董其昌
朝代：明

九点芙蓉堕淼茫，平川如掌揽秋光。人从隐后称湖长，水在封中表谷王。日落鱼龙骄夜壑，霜清钟磬度寒塘。浮生底阅风波险，欲问蒹葭此一方。
秋日泛泖四首·其四
作者：董其昌
朝代：明

遂作浮家海上翁，迢遥烟艇泬漻空。青螺拔地存尧市，白马凌波立梵宫。客有入吴观欲止，吾将泛斗路非穷。不须更喻迷津筏，自得遗珠象罔中。
秋日泛泖因读先师莫中江之什忽又十五年感旧怀贤再赋呈唐明府君公
作者：董其昌
朝代：明

秋风牛渚不堪过，回首游踪感怆多。名手自传裙练在，壮心其柰佩刀何。广陵无复闻流水，华表空知怨逝波。稍解当年招隐意，湖天渺渺一渔蓑。楼船箫鼓重沾巾，莫以玄亭问水滨。白雪久沉空谷响，黄金难铸五湖人。搴芳楚泽情何重，洒墨萧斋迹未尘。是处凉秋摇落恨，不逢唐勒与谁陈。
秋日泛泖因读先师莫中江之什忽又十五年感旧怀贤再赋呈唐明府君公·其一
作者：董其昌
朝代：明

秋风牛渚不堪过，回首游踪感怆多。名手自传裙练在，壮心其柰佩刀何。广陵无复闻流水，华表空知怨逝波。稍解当年招隐意，湖天渺渺一渔蓑。
秋日泛泖因读先师莫中江之什忽又十五年感旧怀贤再赋呈唐明府君公·其二
作者：董其昌
朝代：明

楼船箫鼓重沾巾，莫以玄亭问水滨。白雪久沉空谷响，黄金难铸五湖人。搴芳楚泽情何重，洒墨萧斋迹未尘。是处凉秋摇落恨，不逢唐勒与谁陈。
答苏云浦侍御
作者：董其昌
朝代：明

芳讯到江潭，青霜字字含。襜褕行渐远，草木味同参。云梦应吞九，峨眉亦有三。山中无绿绮，何以报双南。
紫茄五首
作者：董其昌
朝代：明
体裁：诗

何物昆仑种，曾经御苑题。
似葵能卫足，非李亦成蹊。
落实寻常味，攀条径寸低。
玉盘如可荐，宁复怅云泥。
紫茄五首
作者：董其昌
朝代：明

何物昆崙种，曾经御苑题。似葵能卫足，非李亦成蹊。落实寻常味，攀条径寸低。玉盘如可荐，宁复怅云泥。欲辨嘉蔬种，应同藿食人。累垂贪结子，低亚巧藏身。被垄千苞坼，连畦万颗匀。清斋频撷取，老圃未生嗔。纂纂称天茁，离离见土毛。知非丰岁宝，聊佐野夫饕。落处宁为瓠，投来颇类桃。米家图矮树，怪尔矗云高。卑栖性所便，尺五即为天。每带胭脂色，来登玳瑁筵。江莼下豉美，蒟酱点庖鲜。能误青鞋客，忙趋过邵田。不敢怨无诗，秋当咏菊时。封关丸可弄，覆餗印何累。槐国分阴近，僬侥假盖迟。谁知谦吉意，更好助观颐。
紫茄五首·其一
作者：董其昌
朝代：明

何物昆崙种，曾经御苑题。似葵能卫足，非李亦成蹊。落实寻常味，攀条径寸低。玉盘如可荐，宁复怅云泥。
紫茄五首·其三
作者：董其昌
朝代：明
体裁：诗

纂纂称天茁，离离见土毛。知非丰岁宝，聊佐野夫饕。落处宁为瓠，投来颇类桃。米家图矮树，怪尔矗云高。
紫茄五首·其二
作者：董其昌
朝代：明
体裁：诗

欲辨嘉蔬种，应同藿食人。累垂贪结子，低亚巧藏身。被垄千苞坼，连畦万颗匀。清斋频撷取，老圃未生嗔。
紫茄五首·其五
作者：董其昌
朝代：明
体裁：诗

不敢怨无诗，秋当咏菊时。封关丸可弄，覆餗印何累。槐国分阴近，僬侥假盖迟。谁知谦吉意，更好助观颐。
紫茄五首·其四
作者：董其昌
朝代：明
体裁：诗

卑栖性所便，尺五即为天。每带胭脂色，来登玳瑁筵。江莼下豉美，蒟酱点庖鲜。能误青鞋客，忙趋过邵田。
自画吾松小昆山二首
作者：董其昌
朝代：明

昆山虽婉变，却似鲁家丘。故作庐峰势，青天瀑布流。虬松绣青铜，峭壁立积铁。下有逃虚人，长啸空山裂。
自画吾松小昆山二首 其二 长松高士图
作者：董其昌
朝代：明

虬松绣青铜，峭壁立积铁。下有逃虚人，长啸空山裂。
自画吾松小昆山二首·其一
作者：董其昌
朝代：明

昆山虽婉变，却似鲁家丘。故作庐峰势，青天瀑布流。
至后同诸公访愚公慈惠兰若驾纳言延伯有作依韵和之
作者：董其昌
朝代：明

神皋方丈室，初地盍簪盟。花雨翻空界，松涛杂梵声。小参如筏语，晏坐閒关情。楼阁重延眺，千山积翠横。
舟次薛淀望马鞍诸山仿赵吴兴水村图
作者：董其昌
朝代：明

紫兰芳杜冒长堤，不尽风烟越垒西。疏雨远将晴树瞑，薄云低压晓峰齐。
茂州道中
作者：董其昌
朝代：明

春晚花飞欲尽时，轮蹄争凑药王祠。不知扁鹊游燕日，肯信人间俗可医。